
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 589 


15 Μαΐου 2002 


ΑΠΟΦΑΣΕΙΣ 


Αριθ. Δ1/Γ/6479 

Έγκριση Κανονισμού Προμηθειών της Δημόσιας Επιχεί¬ 
ρησης Αερίου (ΔΕΠΑΑΕ). 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπ'όψη: 

1. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα«(ΦΕΚ 137/Α/1985). 

2. Τις διατάξεις του Π.Δ. 27/1996 «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης» (ΦΕΚ 
19/Α/1996). 

3. Τη διάταξη της παρ. 5 του άρθρου 7του Ν. 2364/1995 
(ΦΕΚ 252/Α/6.12.1995). 

4. Την απόφαση του Διοικητικού Συμβουλίου της ΔΕΠΑ 
ΑΕ, (Συνεδρίαση αριθμ. 738 της 11/3/2002). 

5. Το έγγραφο αριθμ. 102292/14.3.2002 του Διευθύνο- 
ντος Συμβούλου της ΔΕΠΑ ΑΕ. προς το Υπουργείο Ανά¬ 
πτυξης. 

6. Το γεγονός ότι η απόφαση αυτή δεν προκαλεί δαπά¬ 
νη στον Κρατικό Προϋπολογισμό, αποφασίζουμε: 

Εγκρίνουμε τον Κανονισμό Προμηθειών της Δημόσιας 
Επιχείρησης Αερίου (ΔΕΠΑ ΑΕ), ο οποίος έχει ως εξής: 


ΠΕΡΙΕΧΟΜΕΝΑ 
Α' ΜΕΡΟΣ 

Άρθρο 1: Αντικείμενο Κανονισμού Προμηθειών 
Άρθρο 2: Ορισμοί 

Β'ΜΕΡΟΣ 

Άρθρο 3: Τρόποι Προμήθειας Υλικών και Υπηρεσιών 
Άρθρο 4: Κριτήρια Επιλογής Προμηθευτών 
Άρθρο 5: Μέθοδοι Αγορών - Παραγγελίες/ Συμβάσεις 
Άρθρο 6: Κλιμάκια Δαπανών 
Άρθρο 7: Φάσεις Προμήθειας Υλικού ή Υπηρεσίας 
Άρθρο 8: Αιτήσεις Αγορών - Γενική Πολιτική 

Άρθρο 9: Εγκυρότητα και Στάδια που Ακολουθεί η Αί¬ 
τηση Αγοράς 

Άρθρο 10: Εγκρίσεις Αιτήσεων 
Άρθρο 11: Κατάρτιση Πινάκων Προμηθευτών 
Άρθρο 12: Προεπιλογή Προμηθευτών για Διαγωνισμούς 
με Πρόσκληση 

Άρθρο 13: Διαγραφή Προμηθευτή 
Άρθρο 14: Υποβολή Προσφορών 
Άρθρο 15: Εγγυήσεις - Εξασφαλίσεις 


Άρθρο 16: 
Άρθρο 17: 
Άρθρο 18: 

Άρθρο 19: 

Άρθρο 20: 
Άρθρο 21: 

Άρθρο 22: 
Άρθρο 23: 


Παραλαβή Προσφορών 

Αποσφράγιση Προσφορών 

Αξιολόγηση Προσφορών και Κατακύρωση 

Διαγωνισμού 

Εμπορική Συμφωνία Αγοράς Υλικών /Υπηρε¬ 
σιών (Παραγγελίες/Συμβάσεις) 

Υπογραφή Παραγγελίας ή Σύμβασης 
Ποιοτική και Ποσοτική Παραλαβή Υλικών και 
Υπηρεσιών 

Δικαιώματα Διοίκησης 
Έναρξη Ισχύος Κανονισμού 

ΠΑΡΑΡΤΗΜΑΤΑ 


Παράρτημα Α' : Ανοικτή Διαδικασία 
Παράρτημα Β' : Κλειστή Διαδικασία 
Παράρτημα ΓΙ' : Διαδικασία με Διαπραγμάτευση 
Παράρτημα Γ2' : Διαδικασία με Διαπραγματεύσεις χωρίς 
Δημοσίευση Προκήρυξης 

Παράρτημα Δ' : Ανακοίνωση για την Κατάρτιση Πινάκων 
Προμηθευτών 
Παράρτημα Ε' : Πίνακες 

ΜΕΡΟΣ Α' 

ΑΡΘΡΟ 1 

ΑΝΤΙΚΕΙΜΕΝΟ ΚΑΝΟΝΙΣΜΟΥ ΠΡΟΜΗΘΕΙΩΝ 

1.1 Αντικείμενο του Κανονισμού Προμηθειών είναι να 
εκφράσει την Πολιτική και να καθορίσει τις Διαδικασίες 
εκείνες που αφορούν στην Προμήθεια υλικών και υπηρε¬ 
σιών σε όλους τους τομείς δραστηριότητας της ΔΕΠΑ 
ΑΈ, με σκοπό: 

α. την κατοχύρωση των συμφερόντων της Εταιρείας, 

β. την εξασφάλιση της ομαλής και απρόσκοπτης λειτουρ¬ 
γίας των πάσης φύσεως εγκαταστάσεων της Εταιρείας, 

γ. την διαφύλαξη του κύρους της Εταιρείας και των 
υπαλλήλων της. 

1.2 Είναι ευνόητο ότι οι πιο πάνω σκοποί δεν επιτυγχά¬ 
νονται μόνο με την ύπαρξη κανονισμού και διαδικασιών 
αλλά κυρίως με την ενσυνείδητη προσπάθεια όλων εκεί¬ 
νων που συμμετέχουν άμεσα ή έμμεσα στις δραστηριό¬ 
τητες αγοράς υλικών και υπηρεσιών. 

1.3 Σε προμήθειες υλικών και υπηρεσιών όπου υφίσταται 
ειδική νομοθετική ρύθμιση, ή/και Οδηγία της Ευρωπαϊκής 
Ένωσης, στο πεδίο ορισμού της οποίας εμπίπτει η Εταιρία 
ή οι δραστηριότητες της, η ειδική νομοθετική ρύθμιση ή η 
Οδηγία αυτή υπερισχύει του παρόντος κανονισμού. 

Η εκτέλεση των Προμηθειών και η ανάθεση των εργα¬ 
σιών πραγματοποιούνται δια μέσου της Δ/νσης προμη¬ 
θειών. 

1.4. Από τις διατάξεις του παρόντος Κανονικού Προμη¬ 
θειών εξαιρούνται: 

α. Η αγορά φυσικού αερίου 

β. Οι προμήθειες ειδών, για τα οποία οι τιμές ή και οι πο¬ 
σότητες επιβάλλονται στη ΔΕΠΑ από το Κράτος. 

γ. Οι προμήθειες που διενεργούνται στα πλαίσια διε¬ 
θνούς συμφωνίας, που έχει συναφθεί μεταξύ του Ελληνι¬ 
κού Κράτους και μιας ή περισσοτέρων χωρών. 

δ. Οι προμήθειες υλικών μικρής αξίας, του Κλιμακίου 1. 

ε. Οι συμβάσεις που ρητά εξαιρούνται από τις Κοινοτι¬ 
κές Οδηγίες για λόγους άλλους από το ύψος της αξίας 
τους. 

στ. Κάθε δοσοληψία επί Ακινήτων π.χ. αγοράς, ενοικία- 
σης κ.λπ. 

ζ. Διαφημίσεις - κοινωνικές εκδηλώσεις και έκτακτες 
Δαπάνες Δημοσίων σχέσεων. 

η. Οι προμήθειες υλικών απο εργολάβους της ΔΕΠΑ για 
λογαριασμό της που διενεργούνται σύμφωνα με τους 
όρους των αντιστοίχων συμβάσεων κατασκευής Εργων 
που έχουν υπογράφει με αυτούς. 

θ. Τυχόν άλλες περιπτώσεις, που θα καθορίζει το Διοι¬ 
κητικό Συμβούλιο της ΔΕΠΑ. 

Οι παραπάνω εξαιρέσεις δεν στερούν την Εταιρεία του 
δικαιώματος να εφαρμόζει ελεύθερα και στις περιπτώ¬ 
σεις αυτές τις διατάξεις του Κανονισμού Προμηθειών, 
εφόσον τούτο είναι δυνατόν και οι συνθήκες το επιτρέ¬ 
πουν. Σε κάθε όμως περίπτωση, για τις ανωτέρω εξαιρέ¬ 
σεις θα πρέπει να υπάρχουν ειδικές διαδικασίες που, μα¬ 
ζί με τον αντίστοιχο προϋπολογισμό, θα εγκρίνονται από 
το όργανο που είναι αρμόδιο για την κατακύρωση του δια¬ 
γωνισμού. 

ΑΡΘΡΟ 2 
ΟΡΙΣΜΟΙ 

Για τους σκοπούς του παρόντος Κανονισμού έχει χρη¬ 
σιμοποιηθεί ενιαία ορολογία για τις παρακάτω λέξεις ή 
φράσεις σύμφωνα με το νόημα που τους προσδίδεται στο 
παρόν άρθρο. 

Εταιρεία: Η ΔΗΜΟΣΙΑ ΕΠΙΧΕΙΡΗΣΗ ΑΕΡΙΟΥ Α.Ε. 

Αναθέτων φορέας: Η ΔΗΜΟΣΙΑ ΕΠΙΧΕΙΡΗΣΗ ΑΕΡΙΟΥ 
Α.Ε. 

Διεύθυνση Προμηθειών: Η οργανωτική μονάδα της 
Εταιρείας η οποία έχει σαν κύριο αντικείμενό της όλα τα 
θέματα αγορών ή μισθώσεων υλικών και υπηρεσιών, με 
εξαίρεση τις περιπτώσεις που προσδιορίζονται στο Άρ¬ 
θρο 1.4 

Αιτούσα/ενδιαφερόμενη Υπηρεσία: Η Οργανωτική μο¬ 
νάδα της Εταιρείας που συντάσσει την αίτηση προμήθει¬ 
ας υλικών ή υπηρεσιών. 

Αρμόδιος Διευθυντής: Ο Διευθυντής στον οποίο υπάγε¬ 
ται η Αιτούσα Υπηρεσία. 

Αποθήκες: Οι χώροι στις κατά τόπους οργανωτικές μο¬ 
νάδες της ΔΕΠΑ όπου αποθηκεύονται και συντηρούνται 
υλικά. 

Παραλαμβάνουσα Υπηρεσία: Η οργανωτική μονάδα η 
οποία επιλαμβάνεται της Ποσοτικής/Ποιοτικής παραλα¬ 
βής Υλικών. 

Προμηθευτής: Το φυσικό ή νομικό πρόσωπο που ανα¬ 
λαμβάνει την προμήθεια υλικών ή / και την παροχή υπη¬ 
ρεσιών. 

Αγοραστής: Υπάλληλος της Εταιρείας υπαγόμενος στη 
Διεύθυνση Προμηθειών, ο οποίος έχει ως κύριο αντικεί¬ 
μενο δραστηριότητάς του την αγορά υλικών ή / και υπη¬ 
ρεσιών επί τη βάσει εγκεκριμένων Αιτήσεων Αγοράς ή 
εξουσιοδοτείται αρμοδίως να εκτελεί προμήθειες παράλ¬ 
ληλα με άλλα καθήκοντα. 


Υλικά: Όλα τα αγαθά που αποτελούν αντικείμενο αγο¬ 
ρών ή μισθώσεων όπως ανταλλακτικά, εξοπλισμός εγκα¬ 
ταστάσεων, έπιπλα, σκεύη, οχήματα, ηλεκτρονικός εξο¬ 
πλισμός, καθώς και προγράμματα Η/Υ κ.λπ. 

Υπηρεσίες: Η παροχή πάσης φύσεως υπηρεσιών στην 
Εταιρεία από νομικά ή φυσικά πρόσωπα που αποτελούν 
αντικείμενο μισθώσεως, όπως οι φυλάξεις, οι ασφαλίσεις, 
οι εκτελωνισμοί, οι εργασίες επιθεώρησης και ελέγχου 
εξοπλισμού, οι μεταφορές προσωπικού και υλικών, οι 
συμβάσεις συντήρησης μηχανημάτων, υπηρεσίες συντή¬ 
ρησης και επισκευών, υπηρεσίες χερσαίων μεταφορών, 
τηλεπικοινωνιακές υπηρεσίες, ή υπηρεσίες συμβούλων, 
χρηματοοικονομικές υπηρεσίες, υπηρεσίες πληροφορι¬ 
κής, έρευνας και ανάπτυξης, λογιστικής, έρευνας αγο¬ 
ράς, παροχής συμβουλών διοίκησης, υπηρεσίες παρο¬ 
χής επιστημονικών και τεχνικών συμβουλών, υπηρεσίες 
καθαρισμού κτιρίων και διαχείρισης ακινήτων, υπηρεσίες 
εκδόσεων και εκτυπώσεων, αποκομιδής απορριμμάτων, 
υπηρεσίες εκπαίδευσης και επαγγελματικής κατάρτισης, 
υπηρεσίες παροχής ΙόίΓά ραάγ ΙορίεΙίοε (αποθηκεύσεις, 
διανομές) 

Προδιαγραφή ή Τεχνική Περιγραφή: Το κείμενο που 
οριοθετεί με σαφήνεια και πληρότητα τα φυσικά και τε¬ 
χνικά χαρακτηριστικά ενός υλικού ή μίας υπηρεσίας σύμ¬ 
φωνα με αποδεκτά διεθνή πρότυπα 

Προσφέρων/Υποψήφιος: «Προσφέρων» είναι ο προμη¬ 
θευτής, ο εργολήπτης ή ο παρέχων υπηρεσίες που υπο¬ 
βάλει προσφορά, και «υποψήφιος«εκείνος που έχει ζητή¬ 
σει να συμμετάσχει σε οποιαδήποτε διαδικασία του πα¬ 
ρόντος Κανονισμού. Ο παρέχων υπηρεσίες μπορεί να 
είναι φυσικό ή νομικό πρόσωπο. 

Συμφωνία- Πλαίσιο: Είναιη συμφωνία της Εταιρείας και 
ενός η περισσοτέρων από τους προμηθευτές, ή παρέχο- 
ντες υπηρεσίες, η οποία αποσκοπεί στον καθορισμό των 
γενικών όρων των συμβάσεων που πρόκειται να συνα- 
φθούν κατά τη διάρκεια συγκεκριμένης περιόδου, ιδίως 
όσον αφορά τις τιμές, ποσότητες, τους χρόνους και τους 
όρους παράδοσης. 

Παραγγελία/Σύμβαση: Το κείμενο που εγκρίνεται σύμ¬ 
φωνα με τις διατάξεις του παρόντος Κανονισμού και που 
καθορίζει, σύμφωνα και με τους όρους της διακήρυξης 
κάθε Αίτησης, τις προδιαγραφές προμήθειας υλικών ή/ 
και υπηρεσιών, τον τρόπο παράδοσης και παραλαβής, 
τους όρους πλήρωμής καιτους λοιπούς όρους, σύμφωνα 
με τους οποίους ο προμηθευτής θα προμηθεύσει στην 
εταιρία τα υλικά ή θα παράσχει τις υπηρεσίες του. 

ΜΕΡΟΣ Β' 

ΑΡΘΡΟ 3 

ΤΡΟΠΟΙ ΠΡΟΜΗΘΕΙΑΣ ΥΛΙΚΩΝ ΚΑΙ ΥΠΗΡΕΣΙΩΝ 

3.1 Προκειμένου να πραγματοποιηθεί μια προμήθεια 
προηγείται πάντοτε έγγραφη αίτηση της απούσας Υπη¬ 
ρεσίες που υποβάλλεται εγκεκριμένη προς την Διεύθυν¬ 
ση Προμηθειών. 

3.2 Οι τρόποι με τους οποίους προμηθεύεται η Εταιρία 
υλικά και υπηρεσίες είναι οι εξής: 

1. Ανοιχτή Διαδικασία, με δημόσια πρόσκληση σε διαγω¬ 
νισμό, στον οποίο μπορεί να υποβάλλει προσφορά κάθε εν¬ 
διαφερόμενος προμηθευτής μετά τη δημοσίευση στον τύ¬ 
πο περίληψης της σχετικής διακήρυξης (Παράρτημα Α). 

2. Κλειστή Διαδικασία, με διαγωνισμό στον οποίο μπο¬ 
ρούν να υποβάλλουν προσφορά μόνο εκείνοι οι προμη¬ 
θευτές που θα επιλεγούν ή κατόπιν δημόσιας πρόσκλη¬ 
σης για εκδήλωση ενδιαφέροντος ή από τους πίνακες 
προμηθευτών (Παράρτημα Β). 

3. Διαδικασία Διαγωνισμού με διαπραγματεύσεις ύστε- 

ρα από δημοσίευση προκήρυξης κατά την οποία η ΔΕΠΑ 
απευθύνεται μέσω προκήρυξης σε προμηθευτές της επι¬ 
λογής της και διαπραγματεύεται τους όρους σύναψης 
σύμβασης προμήθειας με έναν ή περισσότερους από αυ¬ 
τούς (Παράρτημα Γ1). 

4. Διαδικασία με διαπραγματεύσεις χωρίς δημοσίευση 
προκήρυξης, η διαδικασία αυτή εφαρμόζεται στις περι¬ 
πτώσεις που αναλυτικά αναφέρονται στο Παράρτημα Γ2 
του παρόντος Κανονισμού καθώς και τις περιπτώσεις που 
ειδική διάταξη νόμου το επιτρέπει. 

5. Διαδικασία με πρόχειρο Διαγωνισμό, ο οποίος γίνεται 
με συνοπτικές διαδικασίες, για υλικά περιορισμένης 
αξίας, η οποία δεν δικαιολογεί την εφαρμογή μίας έκτων 
ανωτέρω διαδικασιών. 

6. Διαδικασία Άνευ Διαγωνισμού, ο οποίος γίνεται με συ¬ 
νοπτικές διαδικασίες για αξίες μέχρι του κλιμακίου δαπα¬ 
νών 1, όπως καθορίζονται στο άρθρο 6. 

• Στις Ανοιχτές Διαδικασίες η προθεσμία υποβολήςτων 
προσφορών καθορίζεται έτσι ώστε να είναι τουλάχιστον 
30 μέρες από την ημερομηνία δημοσίευσης της προκή¬ 
ρυξης στον τύπο. Η προθεσμία αυτή μπορεί να αντικατα- 
σταθεί από προθεσμία επαρκή για να επιτρέπει στους εν¬ 
διαφερομένους να υποβάλλουν έγκυρες προσφορές και 
η οποία δεν θα είναι γενικά μικρότερη από 15 ημέρες. 

• Στις Κλειστές Διαδικασίες η προθεσμία υποβολής 
προσφορών ορίζεται σε 20 ημέρες και σε καμία περίπτω¬ 
ση μικρότερη από 10 ημέρες. 

• Στη Διαδικασία με Πρόχειρο Διαγωνισμό ο χρόνος 
υποβολής προσφορών ορίζεται σε 7 ημέρες. 

• Στη Διαδικασία Άνευ Διαγωνισμού η αίτηση για υπο¬ 
βολή προσφοράς γίνεται μέσω φαξ και η προσφορά υπο¬ 
βάλλεται εντός 3 ημερών τουλάχιστον. 

Σε περίπτωση που κάποιοι λόγοι οδηγούν σε απόκλιση 
των ανωτέρω προθεσμιών είναι απαραίτητη η έγκριση 
του Δ/ντος Συμβούλου. 

3.3 Στην §1 του άρθρου 6 του παρόντος Κανονισμού συ- 
νο ψ ίζονται τα χρη ματικά όρια των Κλιμακίων Δαπανών και 
στο παράρτημα Ε η ακολουθητέα κατά περίπτωση διαδι¬ 
κασία. 

ΑΡΘΡΟ 4 

ΚΡΙΤΗΡΙΑ ΕΠΙΛΟΓΗΣ ΠΡΟΜΗΘΕΥΤΩΝ 

4.1 Η Διεύθυνση Προμηθειών σε συνεργασία με τις Αι¬ 
τούσες Υπηρεσίες, προκειμένου να επιλέξειτους Προμη¬ 
θευτές υλικών και υπηρεσιών στους οποίους θα δώσειτην 
ευκαιρία να συμμετάσχουν στους διαγωνισμούς της Εται¬ 
ρείας, συνυπολογίζει τους πιο κάτω παράγοντες: 

α. Το καλό όνομα των Προμηθευτών (τη φήμη και αξιο¬ 
πιστία τους), την οικονομική φερεγγυότητά τους καθώς 
και την ανάλογη εμπειρία τους και συμμετοχή στη σχετι¬ 
κή αγορά (ΓθίθΓθηοθε). 

β. Τη δυνατότητα απρόσκοπτης παροχής υλικών και 
υπηρεσιών. 

γ. Την ύπαρξη και την παροχή από τους Προμηθευτές 
αυτούς, τεχνικής ενημέρωσης, συντήρησης και βοήθειας 
γενικότερα και μετά την ολοκλήρωση της προμήθειας (εί- 
ϊθγ 53ΐθ5 ευρροιΐ/ εθη/ίοθ). 

δ. Τις τιμές πώλησης των υλικών και υπηρεσιών και τη 
δυνατότητα παράδοσής τους στην συμφωνηθείσα ποσό¬ 
τητα και στον συμφωνηθέντα χρόνο, σε σύγκριση με άλ¬ 
λους Προμηθευτές καλής φήμης και μετά ίδια προσόντα. 

4.2 Προμηθευτές οι οποίοι καλύπτουν ικανοποιητικά τα 
κριτήρια επιλογής της Εταιρείας, καταγράφονται στους 
Πίνακες Προμηθευτών οι οποίοι αναθεωρούνται ανά διε¬ 
τία, με δημόσια πρόσκληση για κάθε είδους προμήθεια. 
Το έργο της αναθεώρησης των πινάκων προμηθευτών 


αναλαμβάνει τριμελής επιτροπή αποτελούμενη από τον 
Δ/ντή Προμηθειών, τονΔ/ντή Διοικητικού καιΑνθρώπινου 
Δυναμικού και τρίτο μέλος οριζόμενο από τον Δ/ντα Σύμ¬ 
βουλο. Για εγγραφή νέου Προμηθευτή εισηγείται η επι¬ 
τροπή και εγκρίνει ο Διευθύνων Σύμβουλος. 

4.3 Η διαγραφή Προμηθευτή γίνεται οποτεδήποτε και 
σύμφωνα με τις διατάξεις του παρόντος Κανονισμού. 

4.4 Σχετική διαδικασία η οποία θα ρυθμίσει λεπτομερέ¬ 
στερα τα ανωτέρω. 

ΑΡΘΡΟ 5 

ΜΕΘΟΔΟΙ ΑΓΟΡΩΝ/ΠΑΡΑΓΓΕΛΙΕΣ - ΣΥΜΒΑΣΕΙΣ 

5.1 Η αγορά υλικών και υπηρεσιών πρέπει να γίνεται με 
μεθόδους που πετυχαίνουν τα καλύτερα αποτελέσματα 
από πλευράς κόστους και λειτουργικότητας. Η επιλογή 
της μεθόδου αγοράς είναι κατ' αρχήν, ευθύνη της Διεύ¬ 
θυνσης Προμηθειών, αλλά και των άλλων Τμημάτων /Δι¬ 
ευθύνσεων. Βασικό κριτήριο της επιλογής της μεθόδου 
αγοράς είναι η ποσότητα και η συχνότητα των αγοραζό¬ 
μενων υλικών/τιμή υπηρεσιών που λαμβάνονται υπόψη, 
προκειμένου η αγορά να γίνει με μία και μόνο συναλλαγή 
ή με επαναλαμβανόμενες συναλλαγές. 

5.2. Στην περίπτωση μιας συναλλαγής, η εντολή για το 
κλείσιμο της εμπορικής συμφωνίας γίνεται με: 

α. Παραγγελία: αποτελεί μια συμφωνία διακανονιζόμε¬ 
νη εμπορικά μεταξύ της Διεύθυνσης Προμηθειών και του 
Προμηθευτή και δεσμεύει την Εταιρεία για την αγορά 
ενός ή περισσοτέρων συγκεκριμένων υλικών/ υπηρεσιών 
(μπορεί να γίνεται και με ΤΕΕΕΧ/ ΡΑΧ, Ε-ΜΑΙΕ) 

β. Σύμβαση: Όταν η πολυπλοκότητα της συμφωνίας 
απαιτεί την αναλυτική περιγραφή των όρων και συνθηκών 
εκτέλεσης της συμφωνίας τότε συντάσσεται Σύμβαση με 
απόφαση της Απούσας Δ/νσης και σε συνεργασία με τη 
Δ/νση Προμηθειών καθορίζει τους όρους συνεργασίας, 
μεταξύ της Εταιρείας και του Προμηθευτή για την αγορά 
υλικών/ υπηρεσιών. Η σύμβαση συντάσσεται από τη Δι¬ 
εύθυνση Προμηθειών σε συνεργασία με την Ενδιαφερό- 
μενη Υπηρεσία και εγκρίνεται σύμφωνα με τον Κανονισμό 
Προμηθειών. Στις περιπτώσεις των επαναλαμβανόμενων 
συναλλαγών, όπου η συχνότητα αγοράς υλικών / υπηρε¬ 
σιών είναι μεγάλη, οι μέθοδοι που αποδίδουν τα οικονομι¬ 
κότερα αποτελέσματα είναι: 

ί. Ανοιχτή Παραγγελία είναι μία εντολή για ένα ή περισ¬ 
σότερα υλικά από ένα Προμηθευτή που εκδίδεται από τη 
Διεύθυνση Προμηθειών και προβλέπει απλουστευμένη 
διαδικασία παραγγελίας και τμηματικής παραλαβής 
τους, είτε απευθείας από τους ενδιαφερομένους είτε μέ¬ 
σω Αποθήκης. Η Εταιρεία μπορεί να δεσμεύεται ή όχι για 
την αγορά ορισμένης ποσότητας υλικών / υπηρεσιών. Ο 
χρόνος διάρκειας της είναι συνήθως ένα έτος με συμφω- 
νημένη σταθερή τιμή ή αναπροσαρμοζόμενη με συγκε¬ 
κριμένα στοιχεία. 

ϋ. Ανοιχτή Σύμβαση είναι η Σύμβαση που συνάπτεται με¬ 
ταξύ της Διεύθυνσης Προμηθειών και του Προμηθευτή, 
με την οποία παρέχεται μια συνεχής υπηρεσία για λογα¬ 
ριασμό των ενδιαφερομένων Υπηρεσιών. Μια τέτοια Σύμ¬ 
βαση γίνεται συνήθως για ένα ορισμένο χρονικό διάστη¬ 
μα με πλήρη και λεπτομερή κατά το δυνατό περιγραφή 
της υπηρεσίας που πρόκειται να παρασχεθεί και με καθο¬ 
ρισμένη τιμή μονάδας. 

ΙίΙ. Ειδικές Συμφωνίες/ Ρυθμίσεις αγορών που δεν καλύ¬ 
πτονται από τα πιο πάνω περιγραφόμενα. 

ΑΡΘΡΟ 6 

ΚΛΙΜΑΚΙΑ ΔΑΠΑΝΩΝ 

6.1 Από άποψη ύψους προϋπολογισμού δαπάνης, οι 

προμήθειες υλικών και υπηρεσιών κατατάσσονται σε κλι¬ 
μάκια (1,2, 3, 4, 5, 6), τα όρια των οποίων και το αρμόδιο 
όργανο για την έγκριση εκάστου, καθορίζονται ως κατω¬ 
τέρω: 

Κλιμάκιο 1: έως 500 Π 

Κλιμάκιο 2: από 501 0 έως 20.000 0 

Κλιμάκιο 3: από 20.001 0 έως 200.000 0 

Κλιμάκιο 4: από 200.001 0 έως 400.000 0 

Κλιμάκιο 5: από 400.001 0 έως 1.000.000 0 

Κλιμάκιο 6: από 1.000.000 0 και άνω 

6.2 Τα ανωτέρω όρια μπορούν να αναθεωρούνται με 
απόφαση του Διοικητικού Συμβουλίου της Εταιρείας. 

6.3 Στις παραπάνω αξίες που ορίζουν τα όρια των Κλι¬ 
μακίων Δαπανών δεν συμπεριλαμβάνεται ο ΦΠΑ. 

6.4 Σε περιπτώσεις αναθέσεως χωρίς διαγωνισμό, οι 
εγκρίσεις δίδονται από το όργανο που εγκρίνει προμή¬ 
θεια κατηγορίας του αμέσως επομένου κλιμακίου εκτός 
των κλιμακίων 4 και 5 που η έγκριση δίνεται από το Δ.Σ. 


ΑΡΘΡΟ 7 

ΦΑΣΕΙΣ ΠΡΟΜΗΘΕΙΑΣ ΥΛΙΚΟΥ ή ΥΠΗΡΕΣΙΑΣ 


Αίτηση κάθε φορά θα παίρνει έγκριση επομένου κλιμακί¬ 
ου και θα αιτιολογείται πλήρως ο λόγος της κατάτμησης. 

8.5 Τον έλεγχο για την τήρηση αυτής της απαγόρευσης 
έχουν καταρχήν οι αρμόδιες Διευθύνσεις, ως γνώστες των 
αναγκών και της συχνότητας προμήθειας των διαφόρων 
υλικών, ενώ η Διεύθυνση Προμηθειών, εφόσον διαπιστώ¬ 
σει το γεγονός, το επισημαίνει για τη σχετική τεκμηρίωση. 

8.6 Στις αιτήσεις αγοράς θα πρέπει να αναφέρεται ότι οι 
προμηθευτικές ανάγκες καλύπτουν αποθέματα ασφάλει¬ 
ας ή προορίζονται για άμεση χρήση. Σαν απόθεμα ορίζε¬ 
ται η ποσότητα ενός υλικού που βρίσκεται στις Αποθήκες 
της Εταιρίας και παρακολουθείται μέσω Μηχανογραφι¬ 
κού Συστήματος, Καρτέλας ή άλλου τρόπου. Οι Αποθή¬ 
κες οφείλουν να επικοινωνούν μεταξύ τους καθώς για συ¬ 
νήθη υλικά υπάρχει σοβαρό ενδεχόμενο να υπάρχει κά¬ 
που έστω διαθέσιμο μερικό απόθεμα. Η επικοινωνία αυτή 
είναι ιδιαίτερα χρήσιμη σε επείγουσες ανάγκες. 

ΑΡΘΡΟ 9 

ΕΓΚΥΡΟΤΗΤΑ ΚΑΙ ΣΤΑΔΙΑ ΠΟΥ ΑΚΟΛΟΥΘΕΙ Η ΑΙΤΗΣΗ 
ΑΓΟΡΑΣ 


Οι κύριες φάσεις προμήθειας υλικών και υπηρεσιών εί¬ 
ναι οι εξής: 

α. Σύνταξη, Έλεγχος Προϋπολογισμού και Έγκριση Αί¬ 
τησης 

β. Αίτηση και Παραλαβή Προσφορών 

γ. Αποσφράγιση Προσφορών (σε περίπτωση διαγωνι¬ 
σμού) 

δ. Αξιολόγηση Προσφορών (σε περίπτωση διαγωνι¬ 
σμού) 

ε. Κατακύρωση - Ανάθεση (αποστολή ίαχ) 

στ. Υπογραφή Παραγγελίας ή Σύμβασης 

ΑΡΘΡΟ 8 

ΑΙΤΗΣΕΙΣ ΑΓΟΡΩΝ/ΓΕΝΙΚΗ ΠΟΛΙΤΙΚΗ 

8.1 Η Αίτηση Αγοράς πρέπει να συντάσσεται από τις εν- 
διαφερόμενες υπηρεσίες (τμήματα ή διευθύνσεις) υπο¬ 
στήριξης και να υποβάλλεται στη Διεύθυνση Προμηθειών 
έγκαιρα για να υπάρχει αρκετός χρόνος έρευνας της αγο¬ 
ράς και πραγματοποίησης των απαραιτήτων ενεργειών, 
ώστε να εξασφαλιστεί η καλύτερη από οικονομικής πλευ¬ 
ράς αγορά. 

8.2 Η Αίτηση Αγοράς είναι έντυπο που συμπληρώνεται 
από την Αιτούσα Υπηρεσία (Τμήμα ή Διεύθυνση) προς τη 
Διεύθυνση Προμηθειών, για αγορά υλικών και υπηρεσιών 
που απαιτούνται για τις ανάγκες τους. Η Διεύθυνση Προ¬ 
μηθειών προβαίνει σε όλες τις απαραίτητες ενέργειες για 
την υλοποίησή τους. 

8.3 Για επείγουσες ή ειδικές περιπτώσεις, η Αίτηση Αγο¬ 
ράς μπορεί να εκδοθεί με σκοπό την επιβεβαίωση και πλη¬ 
ρωμή υλικών και υπηρεσιών που έχουν ήδη παραληφθεί 
από τα ενδιαφερόμενο τμήματα. Οι Αιτήσεις Αγοράς αυ¬ 
τού του τύπου πρέπει να είναι πλήρως δικαιολογημένες 
και να έχουν εγκριθεί από το όργανο που θα κατακύρωνε 
σε περίπτωση απευθείας ανάθεσης. 

8.4 Οι Αιτήσεις Αγοράς ερχόμενες στη Διεύθυνση Προ¬ 
μηθειών πρωτοκολλούνται και κρατούνται μέχρι ολοκλή¬ 
ρωσής τους ενώ τηρείται πλήρες σχετικό αρχείο σε Ηλε¬ 
κτρονική μορφή. Η Διεύθυνση Προμηθειών χαρακτηρίζει 
κάθε αίτηση αγοράς με ειδικό, κωδικό αριθμό αιτήσεως 
(Ρ.Η.Ν). Κατάτμηση των αιτήσεων δεν επιτρέπεται. Ως κα¬ 
τάτμηση θεωρείται η έκδοση σε σχετικά μικρό χρονικό 
διάστημα περισσοτέρων αιτήσεων ομοειδών υλικών και 
υπηρεσιών, η οποία οδηγεί στον υποβιβασμό του κλιμακί¬ 
ου δαπανών. Αν ωστόσο χρειασθεί να γίνει κατάτμηση, η 


Ενέργειες Αιτούντος 

9.1 Η Αιτούσα Υπηρεσία συμπληρώνει την Αίτηση Αγο¬ 
ράς, μεριμνά για τις προβλεπόμενες εγκρίσεις και την 
υποβάλει στη Διεύθυνση Προμηθειών, που φροντίζει για 
τη συνέχεια της διαδικασίας εγκρίσεων και κατόπιν για 
όλες τις ενέργειες μέχρι την τοποθέτηση παραγγελίας ή 
τη σύνταξη σύμβασης και την παράδοση του υλικού από 
τον προμηθευτή. 

9.2 Η Αίτηση πρέπει να περιλαμβάνει: 

α. Πλήρη και σαφή περιγραφή των αιτουμένων υλικών - 
υπηρεσιών, όπου απαιτείται, τεχνική προδιαγραφή με 
πλήρη στοιχεία, σχέδια ή άλλα τεχνικά δεδομένα, πιθανή 
επιθεώρηση καθώς και πιστοποιητικά που πιθανόν απαι¬ 
τούνται ή άλλες ειδικές οδηγίες (π.χ. αποστολής). 

β. Τη ζητούμενη ποσότητα και τη μονάδα μέτρησης 
όπως τεμάχια, μέτρα, τόνοι κ.λπ. 

γ. Την προϋπολογιζόμενη δαπάνη και εάν το ύψος της 
προβλέπεται από τον αντίστοιχο εγκεκριμένο προϋπολο¬ 
γισμό. Εάν η δαπάνη δεν προβλέπεται απαιτείται η έγκρι¬ 
ση του αμέσως επόμενου κλιμακίου δαπάνης. 

δ. Ημερομηνίες έκδοσης και αναγκαιότητας, καθώς και 
τόπο παράδοσης των υλικών ή παροχής υπηρεσιών. (Ει¬ 
δικά η ημερομηνία αναγκαιότητας πρέπει να είναι όσο το 
δυνατό σαφής και να αποφεύγονται -χωρίς σοβαρό λόγο- 
εκφράσεις του τύπου Άμεσα, Υπερεπείγον, κ.λπ.). 

ε. Πρόταση για την ακολουθητέα διαδικασία (πχ είδος 
διαγωνισμού). Σε περίπτωση που δεν προτείνεται διαγω¬ 
νισμός, τούτο να δικαιολογείται. Σε περίπτωση διαγωνι¬ 
σμού να προτείνεται το είδος αυτού. 

στ. Παρατήρηση περί του αν απαιτείται να προηγηθεί 
της Οικονομικής και Τεχνική αξιολόγηση (η Διεύθυνση 
Προμηθειών θα ζητήσει χωριστούς φακέλους), 
ζ. Παρατήρηση περί του αν απαιτούνται εγγυήσεις, 
η. Κατάλογο από προτεινόμενους Προμηθευτές από 
τους εγκεκριμένους Πίνακες Προμηθευτών, σε συνεργα¬ 
σία με την Διεύθυνση Προμηθειών. 

θ. Οι Αιτήσεις προμήθειας από το εξωτερικό πρέπει να 
έχουν πλήρη περιγραφή των υλικών (Προδιαγραφές) 
στην Αγγλική γλώσσα και συνοπτική περιγραφή του ανα- 
φερόμενου υλικού στα Ελληνικά. 

ι. Στις Αιτήσεις θα αναφέρεται ο αριθμός της προηγού¬ 
μενης Αίτησης (Ρ.Β.Ν) για όμοια υλικά. Σε περίπτωση 
προμήθειας του υλικού για πρώτη φορά, θα υπάρχει στην 
Αίτηση σχετική ένδειξη. 

ια. Κάθε διόρθωση σε αριθμούς ή προδιαγραφές στην 

Αίτηση πρέπει να μονογράφεται από το πρόσωπο που την 
εγκρίνει. 

ιβ. Επίσης σε κάθε αίτηση που αφορά προμήθεια υλικών 
πρέπει, πριν την προώθηση στη Διεύθυνση Προμηθειών, 
να ελέγχεται η μη διαθεσιμότητα των υλικών αυτών τη δε¬ 
δομένη στιγμή σε απόθεμα. 

ιγ. Σε περιπτώσεις υλικών συνήθους και γενικευμένης 
χρήσης που διατίθενται στην αγορά από πολλά καταστή¬ 
ματα, είναι δυνατή η αναγραφή στην θέση των προμη¬ 
θευτών, Εμπορικών Οίκων και όχι μόνο Παραγωγών Εται¬ 
ρειών. 

Ενέργειες της Διεύθυνσης Προμηθειών 

9.3 Η Διεύθυνση Προμηθειών μόλις λάβει την Αίτηση 
ακολουθεί την παρακάτω διαδικασία: 

α. Την προωθεί στη διαδικασία έγκρισης ήτοι: Η αίτηση 
αφού χαρακτηριστεί με κωδικό αριθμό καταχωρείται στο 
πρωτόκολλο ή μηχανογραφικό ή άλλο σύστημα της Διεύ¬ 
θυνσης Προμηθειών με αύξοντα αριθμό. Κατόπιν προωθεί¬ 
ται στην αρμόδια Οικονομική Διεύθυνση για έλεγχο και συ¬ 
μπλήρωση των κοστολογικών στοιχείων. Στη συνέχεια, η Δι¬ 
εύθυνση Προμηθειών, ανάλογα με την προϋπολογισμένη 
δαπάνη και τη δυνατότητα της αγοράς και με γνώμονα το 
συμφέροντης Εταιρείας, σημειώνει στην Αίτηση τη διαδικα- 
σίαεκτέλεσης (Διαγωνισμός ή Ανάθεση) καιολοκληρώνειτη 
λίστα των υποψήφιων Προμηθευτών από τους εγκεκριμέ¬ 
νους πίνακες Προμηθευτών. Κατόπιν η Διεύθυνση Προμη¬ 
θειών, προωθεί την Αίτηση μέσω του Αιτούντος για έγκριση 
σύμφωνα με το συνημμένο Πίνακα 1 (Παράρτημα Ε). 

β. Την επιστρέφει αν: 

ί. διαπιστωθεί ότι έγινε μη αιτιολογημένη κατάτμηση Αί¬ 
τησης 

ϋ. τα στοιχεία που αναγράφονται στην Αίτηση δεν είναι 
ακριβή και πλήρη. 

Στην περίπτωση που διαπιστωθεί ότι η προμήθεια δεν 
μπορεί να γίνει στο χρόνο αναγκαιότητας που αναφέρε- 
ται στην Αίτηση, γράφεται σ' αυτήν ο προβλεπόμενος εφι¬ 
κτός χρόνος και ειδοποιείται σχετικά η Αιτούσα Υπηρε¬ 
σία. 

ΑΡΘΡΟ 10 

ΕΓΚΡΙΣΕΙΣ ΑΙΤΗΣΕΩΝ 

10.1 Η έγκριση σκοπιμότητας κάθε Αίτησης Αγοράς δί¬ 
δεται από τα όργανα που ορίζονται στον Πίνακα 1 (Πα¬ 
ράρτημα Ε). 

10.2 Γιατην καλύτερη χρονική παρακολούθηση της δια¬ 
δικασίας έγκρισης, αλλά και κάθε άλλης όπου υπεισέρ¬ 
χονται υπογραφές αρμοδίων, ζητείται σε όλους τους 
εμπλεκόμενους όπως δίπλα στην υπογραφή σημειώνουν 
και την ημερομηνία θέσης της υπογραφής. 

ΕΠΙΣΗΜΑΝΣΗ 

Γ ενικά σε όλες τις περιπτώσεις που μπαίνει υπογραφή 
ή μονογραφή αρμοδίου υπαλλήλου σε κάθε έγγραφο που 
σχετίζεται με τις διαδικασίες Προμηθειών - από Αίτηση 
μέχρι και την Σύμβαση ή την Παραγγελία - αυτή θα συνο¬ 
δεύεται απαραίτητα από σχετική σφραγίδα με το ονομα¬ 
τεπώνυμό του. 

ΑΡΘΡΟ 11 

ΚΑΤΑΡΤΙΣΗ ΠΙΝΑΚΩΝ ΠΡΟΜΗΘΕΥΤΩΝ 

11.1 Η Διεύθυνση Προμηθειών σε συνεργασία με τις Αι¬ 
τούσες Υπηρεσίες καταρτίζει κατόπιν δημόσιας πρό¬ 
σκλησης (Παράρτημα Δ), μέχρι τέλος του χρόνου ή ως 
άλλως ορισθεί με νέα απόφαση του Δ.Σ και μετά από λε¬ 
πτομερή έρευνα και μελέτη των παρεχομένων στοιχείων, 
πίνακες προμηθευτών, για τις διάφορες κατηγορίες υλι¬ 
κών και υπηρεσιών, και τους κοινοποιεί σε όλες τις Διευ¬ 
θύνσεις της Εταιρείας. Το έργο της κατάρτισης των πινά¬ 


κων προμηθευτών αναλαμβάνει επιτροπή η οποία απαρ¬ 
τίζεται από τον Δ/ντή Προμηθειών, τον Δ/ντη Διοικητικού 
και Ανθρώπινου Δυναμικού και τρίτο μέλος οριζόμενο 
από τον Δ/ντα Σύμβουλο της εταιρίας, συντάσσει πρακτι¬ 
κό το οποίο συνοδεύει τον πίνακα και το υποβάλλει για 
έγκριση στο Διοικητικό Συμβούλιο της Εταιρείας. 

11.2 Ειδικότερα οι νέοι προμηθευτές που στη διάρκεια 
του έτους προτείνουν συνεργασία με την Εταιρεία μπο¬ 
ρούν να εγγραφούν στους πίνακες (μετά από γραπτή 
έγκριση των αρμόδιων Διευθύνσεων στην Επιτροπή Κα¬ 
τάρτισης Πίνακα Προμηθευτών) κατά τη διάρκεια του 
έτους αλλά κρίνονται με ιδιαίτερη προσοχή και η χρήση 
προϊόντων / υπηρεσιών τους θα πρέπει να γίνεται με επι¬ 
φύλαξη και σε περιορισμένη έκταση, μέχρι να δοκιμα- 
σθούν με επιτυχία από την Εταιρεία. Το ίδιο ισχύει και για 
νέα προϊόντα ήδη εγγεγραμμένων προμηθευτών. Στη συ¬ 
νέχεια και εφόσον δεν προκύψουν προβλήματα εντάσσο¬ 
νται κανονικά στους πίνακες και είναι υποψήφιοι για συμ¬ 
μετοχή στους διαγωνισμούς που θα ακολουθήσουν. 

11.3 Η αναθεώρηση γίνεται στα πλαίσια της Επιτροπής 
Κατάρτισης Πίνακα Προμηθευτών ανά διετία ή ως άλλως 
ορισθεί με απόφαση του Δ.Σ. 

Ένταξη νέου προμηθευτού στον κατάλογο των προμη¬ 
θευτών, ανάμεσα σε δύο αναθεωρήσεις καταλόγου, γίνε¬ 
ται μόνο με έγκριση Δ/ντος Συμβούλου. 

ΑΡΘΡΟ 12 

ΠΡΟΕΠΙΛΟΓΗ ΠΡΟΜΗΘΕΥΤΩΝ ΓΙΑ ΔΙΑΓΩΝΙΣΜΟΥΣ ΜΕ 
ΠΡΟΣΚΛΗΣΗ 

Η Διεύθυνση Προμηθειών χρησιμοποιεί τους εγκεκρι¬ 
μένους πίνακες Προμηθευτών από τους οποίους καλεί με 
πρόσκληση (Κλειστή Διαδικασία). Στην περίπτωση που ο 
αριθμός των Προμηθευτώντου πίνακα κρίνεται από τη Δι¬ 
εύθυνση Προμηθειών και την αρμόδια Υπηρεσία πολύ με¬ 
γάλος για τη διενέργεια του διαγωνισμού, τότε μπορεί να 
επιλεγεί μέρος εξ αυτών. Στην περίπτωση αυτή η Διεύ¬ 
θυνση Προμηθειών ακολουθεί την παρακάτω διαδικασία: 

α. Αν υπάρχει παλαιότερος διαγωνισμός τότε επιλέγει 
τους τρεις πρώτους τεχνικά αποδεκτούς της σειράς μει¬ 
οδοσίας του διαγωνισμού αυτού ή αν χρειασθεί και του 
αμέσως προηγούμενου, προσθέτει αν είναι δυνατό δύο 
τουλάχιστο προμηθευτές από τους μη περιληφθέντες 
στους υποψηφίους του προηγούμενου διαγωνισμού και 
συμπληρώνει τους υποψήφιους για το διαγωνισμό σε συ¬ 
νεργασία με την Αιτούσα Υπηρεσία, από τον εγκεκριμένο 
πίνακα Προμηθευτών με διαδικασία κυκλικής εναλλαγής. 

β. Οι προεπιλεγέντες προμηθευτές τελούν υπό την 
έγκριση των αρμοδίων να εγκρίνουν την αίτηση Αγοράς, 
οι οποίοι έχουν δικαίωμα, κατά τη διαδικασία της έγκρι¬ 
σης να προσθέσουν ή να αφαιρέσουν προμηθευτές με 
σχετική γραπτή αιτιολόγηση της ενέργειάς τους. Μετά 
την ολοκλήρωση της έγκρισης της αίτησης από το προ- 
βλεπόμενο υπηρεσιακό όργανο, δεν γίνεται προσθήκη ή 
αφαίρεση προμηθευτή, εκτός κι αν μετά από γραπτή αι¬ 
τιολόγηση και με σκοπό την αύξηση του αριθμού των συμ- 
μετεχόντων -προς όφελος της Εταιρείας - εγκριθεί η προ¬ 
σθήκη από το επόμενο κλιμάκιο έγκρισης. 

γ. Σε περίπτωση που αρμόδια Διεύθυνση επιθυμεί τον 
περιορισμό του αριθμού των προμηθευτών για λόγους 
όπως περιορισμοί στην υποστήριξη συστημάτων, αποθέ¬ 
ματα ανταλλακτικών κλπ, συντάσσει σχετική εισήγηση 
κατά περίπτωση, η οποία πρέπει να εγκρίνεται από το 
επόμενο του αντιστοιχούντος για την έγκριση κλιμακίου. 

ΑΡΘΡΟ 13 

ΔΙΑΓΡΑΦΗ ΠΡΟΜΗΘΕΥΤΗ 

Πρόταση διαγραφής προμηθευτού μπορεί να υποβλη- 

θεί από κάθε αιτούσα Υπηρεσία προς την Δ/νση Προμη¬ 
θειών. Ο Διευθυντής Προμηθειών συγκαλείτην ίδια με την 
κατάρτιση του πίνακα προμηθευτών, τριμελή Επιτροπή η 
οποία εισηγείται σχετικά στον Δ/ντα Σύμβουλο . Η εισή¬ 
γηση πρέπει να είναι γραπτή και πλήρως τεκμηριωμένη σε 
ό,τι αφορά την ακαταλληλότητα του Προμηθευτή. Η δια¬ 
γραφή μπορεί να είναι οριστική ή να έχει χαρακτήρα απο¬ 
κλεισμού για ορισμένο χρόνο. 

ΑΡΘΡΟ 14 

ΥΠΟΒΟΛΗ ΠΡΟΣΦΟΡΩΝ 

14.1 Οι προσφορές υποβάλλονται στην Υπηρεσία της 
ΔΕΠΑ που διενεργεί το διαγωνισμό που καθορίζεται στη 
διακήρυξη. 

Η υποβολή μπορεί να γίνει με τους ακόλουθους τρό¬ 
πους: 

α. Παράδοση της προσφοράς από τους ενδιαφερομέ¬ 
νους ή τους εκπροσώπους τους στην Κεντρική Γραμμα- 
τεία της Εταιρίας 

β. Αποστολή της προσφοράς ταχυδρομικώς επί απο¬ 
δείξει ή μέσω εταιριών διακίνησης εντύπων. 

Και στις δύο παραπάνω περιπτώσεις, οι ενδιαφερόμε¬ 
νοι φροντίζουν για την έγκαιρη υποβολή της προσφοράς 
τους σύμφωνα με τα διαλαμβανόμενα στη διακήρυξη. 

14.2 Οι εκπρόθεσμες σε κάθε περίπτωση προσφορές ή 
οι προσφορές που υποβλήθησαν από προμηθευτές που 
δεν έχουν επιλεγεί κατά τη διαδικασία κλειστού διαγωνι¬ 
σμού ή οι προσφορές προμηθευτών που η συμμετοχή 
τους σε διαγωνισμούς έχει αποκλεισθεί και τους έχει τού¬ 
το (αρμοδίως) γνωστοποιηθεί, δεν αποσφραγίζονται ού¬ 
τε λαμβάνονται υπόψη. Στις περιπτώσεις αυτές οι ενδια¬ 
φερόμενοι προμηθευτές ειδοποιούνται εγγράφως από 
την Υπηρεσία για την παραλαβή των προσφορών τους 
που επιστρέφονται. Η έγγραφη ειδοποίησή τους περι¬ 
λαμβάνει και τους λόγους επιστροφής των προσφορών. 
Αν οι προμηθευτές δεν παραλάβουν τις προσφορές τους 
εντός διμήνου από την ειδοποίησή τους, τότε αυτές κα- 
ταστρέφονται. 

14.3 Εάν στη διακήρυξη δεν ορίζεται ώρα αποσφράγι¬ 
σης προσφορών, τότε η προσφορά θεωρείται ότι υπο¬ 
βλήθηκε εμπρόθεσμα εφόσον παραδοθεί, στην Κεντρική 
Γραμματεία της ΔΕΠΑ ή άλλη αρμόδια Υπηρεσία που κα¬ 
θορίζεται στη διακήρυξη, μέχρι λήξεως του ωραρίου ερ¬ 
γασίας κατά την τελευταία ημέρα που αναφέρεται στη 
διακήρυξη. 

14.4 Εάν από τη διακήρυξη προβλέπεται η κατάθεση 
δείγματος, το δείγμα κατατίθεται στην αρμόδια Υπηρεσία 
σύμφωνα με τα οριζόμενα στη διακήρυξη. 

14.5 Εάν η διακήρυξη προβλέπει αποσφράγιση των τε¬ 
χνικών και οικονομικών προσφορών σε ένα μόνο στάδιο, 
οι προσφορές πρέπει να υποβάλλονται μέσα σε ένα και 
μοναδικό σφραγισμένο φάκελο, στον οποίο αναγράφο¬ 
νται η λέξη Προσφορά, ο αριθμός της διακήρυξης και τα 
λοιπά στοιχεία επισήμανσης που προβλέπονται στη δια¬ 
κήρυξη. 

Προσφορές που υποβάλλονται ανοικτές ή προφορικά 
δεν γίνονται αποδεκτές. 

14.6 Οι προσφορές συντάσσονται σύμφωνα με τους 
όρους και τις οδηγίες της διακήρυξης και περιλαμβάνουν 
όλα τα στοιχεία που καθορίζονται από αυτή, δηλαδή νο¬ 
μιμοποιητικά έγγραφα, τυχόν εγγυητική επιστολή συμμε¬ 
τοχής, οικονομικά και τεχνικά στοιχεία, πληροφορίες 
κ.λπ. 

Η γλώσσα στην οποία συντάσσονται οι προσφορές εί¬ 
ναι η προβλεπόμενη στη σχετική διακήρυξη. 

Οι προσφορές υποβάλλονται σε ένα πρωτότυπο και σε 


όσα «ακριβή» αντίγραφα καθορίζει η αντίστοιχη διακήρυ¬ 
ξη. Το πρωτότυπο υπογράφεται σε όλες τις σελίδες αυ¬ 
τού από τον προμηθευτή ή από νόμιμα εξουσιοδοτημένο 
εκπρόσωπό του. 

Η βεβαίωση των ακριβών αντιγράφων γίνεται με σχετι¬ 
κή ενυπόγραφη δήλωση, στην τελευταία σελίδα αυτών, 
του ιδίου προσώπου ή προσώπων που έχουν υπογράψει 
το πρωτότυπο της προσφοράς. 

Σε περίπτωση διαφορών μεταξύ του πρωτοτύπου και 
αντιγράφου, υπερισχύει το πρωτότυπο της προσφοράς. 

Οι προσφορές, κατά την παραλαβή τους από την Κε¬ 
ντρική Γ ραμματεία της ΔΕΠΑ ή άλλη αρμόδια Υπηρεσία, 
καταχωρούνται σε ειδικό πρωτόκολλο προσφορών και σε 
κάθε φάκελο προσφοράς σημειώνεται ο αριθμός πρωτο¬ 
κόλλου και η ημερομηνία και ώρα καταχώρησης. 

14.7 Χρόνος Ζήτησης και Λήψης Προσφορών και Ση¬ 
μεία Αποστολής / Παραλαβής τους 

Ο χρόνος ζήτησης και λήψης προσφορών καθορίζεται 
από τη Διεύθυνση Προμηθειών σύμφωνα με το χρόνο 
αναγκαιότητας που η Αιτούσα Υπηρεσία αναφέρει στην 
Αίτηση Αγοράς. Στους διαγωνιζόμένους πρέπει να παρέ¬ 
χεται ο απαιτούμενος χρόνος για την προετοιμασία και 
υποβολή της Προσφοράς, ιδιαίτερα όταν ζητείται με την 
προσφορά και δείγμα προς αξιολόγηση. Επίσης, το που 
θα αποστέλλονται (ή παραδίδονται) και παραλαμβάνο- 
νται οι προσφορές θα καθορίζεται από τη Διεύθυνση Προ¬ 
μηθειών. 

14.8 Προκήρυξη - Δημοσιότητα διαγωνισμού - Χρόνος 
υποβολής προσφορών 

Με μέριμνα των αρμοδίων υπηρεσιών της ΔΕΠΑ δημο¬ 
σιεύεται σε δύο (2) τουλάχιστον ημερήσιες οικονομικές 
εφημερίδες προκήρυξη του διαγωνισμού, η οποία περι¬ 
λαμβάνει περίληψη: 

α. Της διακήρυξης, στην περίπτωση ανοικτού διαγωνι¬ 
σμού 

β. Της πρόσκλησης εκδήλωσης ενδιαφέροντος, στην 
περίπτωση κλειστού διαγωνισμού, ή διαγωνισμού με δια¬ 
πραγματεύσεις. 

Σε ειδικές περιπτώσεις και κατά την κρίση του αρμόδι¬ 
ου οργάνου της ΔΕΠΑ, η υπόψη δημοσίευση μπορεί να γί¬ 
νει και στον Επαρχιακό Τύπο του τόπου όπου εδρεύει η 
Υπηρεσία για την οποία γίνεται η προμήθεια. 

γ. Το πλήρες τεύχος της διακήρυξης ανοικτού διαγωνι¬ 
σμού ή ολόκληρο το κείμενο της πρόσκλησης εκδήλωσης 
ενδιαφέροντος συμμετοχής σε κλειστό διαγωνισμό δια¬ 
νέμεται στους ενδιαφερομένους προμηθευτές με ή χωρίς 
καταβολή του ποσού που ορίστηκε ως αντίτιμο συμμετο¬ 
χής αυτών στις δαπάνες εκδόσεώς του. 

Επίσης, το πλήρες τεύχος της διακήρυξης κλειστού δια¬ 
γωνισμού διανέμεται όπως αναφέρεται στο αμέσως πιο 
πάνω εδάφιο, μόνο στους προμηθευτές που έχουν επιλε- 
γεί. 

ΑΡΘΡΟ 15 

ΕΓΓΥΗΣΕΙΣ - ΕΞΑΣΦΑΛΙΣΕΙΣ 

15.1 Γ ραπτές Εγγυήσεις 

α. Οι εγγυήσεις εκδίδονται από πιστωτικά ιδρύματα ή 
άλλα νομικά πρόσωπα που λειτουργούν νόμιμα στα κρά- 
τη-μέλη της Ευρωπαϊκής Ένωσης και έχουν σύμφωνα με 
τα ισχύοντα το δικαίωμα αυτό. 

β. Με την εγγυητική επιστολή-που αποτελεί σύμβαση το 
πιστωτικό ίδρυμα αναλαμβάνει την υποχρέωση να κατα¬ 
βάλει ορισμένο ποσό με μόνη δήλωση εκείνου προς τον 
οποίο απευθύνεται, χωρίς να μπορεί να ερευνά, ούτε αν 
πράγματι υπάρχει ή αν είναι νόμιμη η απαίτηση (κύρια 
οφειλή). 

γ. Οι κατωτέρω αναφερόμενες εγγυήσεις πρέπει να πε¬ 
ριλαμβάνουν καταρχήν: 

1. Την ημερομηνία έκδοσης 

2. Τον εκδότη 

3. Την υπηρεσία προς την οποία απευθύνεται 

4. Τον αριθμό της εγγύησης 

5. Τοποσόνπου καλύπτει την εγγύηση 

6. Την πλήρη επωνυμία και την διεύθυνση του προμη¬ 
θευτή υπέρ του οποίου εκδίδεται η εγγύηση. 

7. Τους όρους ότι: 

ί. η εγγύηση παρέχεται ανέκκλητα και ανεπιφύλακτα, ο 
δε εκδότης παραιτείται της ένστασης της διαιρέσεως και 
διζήσεως. 

μ. το ποσόντης εγγύησης τηρείται στη διάθεση εκείνου 
προς τον οποίο απευθύνεται η εγγυητική επιστολή και θα 
καταβληθεί ολικά ή μερικά μέσα σε τρεις (3) ημέρες μετά 
από την απλή εγγραφή ειδοποίηση. 

ίϋ. σε περίπτωση κατάπτωσης της εγγύησης, το ποσόν 
της κατάπτωσης υπόκειται σε πάγιο τέλος χαρτοσήμου. 

ίν. ο εκδότης της εγγύησης υποχρεούται να προβεί στην 
παράταση της ισχύος της εγγύησης ύστερα από έγγρα¬ 
φο της αρμόδιας υπηρεσίας, που θα υποβληθεί πριν από 
την ημερομηνία λήξης της εγγύησης. 

15.2 Εγγυητική Επιστολή Συμμετοχής 

Για όλους τους διαγωνισμούς προϋπολογισμού εντός 
του κλιμακίου 2 και άνω είναι υποχρεωτική η υποβολή εγ¬ 
γυητικής επιστολής συμμετοχής ποσοστού 3-5% επί του 
συνολικού προϋπολογισμού της αίτησης. Σε περίπτωση 
που ο υποψήφιος προμηθευτής επιθυμεί να προσφέρει 
για μέρος των αιτουμένων ειδών, η εγγυητική θα είναι 
ανάλογη του ποσοστού του προϋπολογισμού των προ- 
σφερομένων ειδών.Δικαίωμα να ζητήσει Εγγυητική Επι¬ 
στολή Συμμετοχής έχει ο εγκρίνων την Αίτηση. 

Οι Εγγυητικές Επιστολές Συμμετοχής παραμένουν στο 
Λογιστήριο της Εταιρείας μέχρι την υπογραφή σύμβασης 
ή την αποδοχή παραγγελίας από τον Προμηθευτή, οπότε 
και επιστρέφονται στους μη επιλεγέντες προμηθευτές, 
ενώ του αναδόχου αντικαθίσταται πριντην υπογραφή της 
Παραγγελίας ή της Σύμβασης με Εγγυητική Επιστολή Κα¬ 
λής Εκτέλεσης - εφόσον προβλέπεται απάτην διακήρυξη. 

15.3 Εγγυητική Επιστολή Καλής Εκτέλεσης 

Για όλες τις Προμήθειες Κλιμακίου 3 και άνω ζητείται 
Εγγυητική Καλής Εκτέλεσης ύψους 10% επίτης αξίας της 
Παραγγελίας ή της Σύμβασης. 

15.4 Εγγυητική Επιστολή Προκαταβολής 

Αν συμφωνηθεί πληρωμή προκαταβολής (με έγκριση 
του αρμόδιου Διευθυντή και του Γενικού Διευθυντή του), 
με την τοποθέτηση της παραγγελίας θα κατατίθεται από 
τον προμηθευτή ισόποση Τραπεζική Εγγυητική Επιστο¬ 
λή, η οποία με μέριμνα της Διεύθυνσης Προμηθειών θα 
απομειώνεται αναλογικά με την σταδιακή παραλαβή του 
υλικού. Χορήγηση προκαταβολής γίνεται μόνο κατ' εξαί¬ 
ρεση, οι δε σχετικοί όροι αποφασίζονται πριν από την κα¬ 
τάρτιση της σύμβασης ή την ανάθεση της παραγγελίας. 

ΑΡΘΡΟ 16 

ΠΑΡΑΛΑΒΗ ΠΡΟΣΦΟΡΩΝ 

16.1 Οι φάκελοι των υποβαλλομένων προσφορών, που 
πρέπει να φέρουν τον κωδικό αριθμό της αντίστοιχης Αί¬ 
τησης Αγοράς ή Αριθμό Διαγωνισμού, υποβάλλονται (ή 
παραδίδονται) εφόσον πρόκειται για Κλιμάκια 3 και άνω 
ΣΦΡΑΓΙΣΜΕΝΟΙ στην Κεντρική Γραμματεία της ΔΕΠΑ ή 
σε άλλη αρμόδια Υπηρεσία όπου πρωτοκολλούνται, και 
χωρίς να αποσφραγισθούν παραδίδονται, αν είναι δυνα¬ 
τόν αυθημερόν, στην Επιτροπή του Διαγωνισμού για την 
αποσφράγιση των προσφορών, η οποία συνεδριάζει σε 


καθορισμένο από τη Διακήρυξη χώρο και χρόνο οριζόμε¬ 
να από την Διεύθυνση Προμηθειών. 

16.2 Στις προμήθειες των Κλιμακίων 1 και 2, προς υπο¬ 
ψήφιους προμηθευτές που επιλέγονται από πίνακα προ¬ 
μηθευτών, προσφορές με ΕΠΙΣΤΟΛΗ, ΤΕΕΕΧ ή ΡΑΧ γίνο¬ 
νται αποδεκτές μόνο εφόσον το προβλέπει η διακήρυξη 
υπό την προϋπόθεση ότι θα ληφθούν εντός της καθορι¬ 
σμένης ημέρας υποβολής. Η Κεντρική Γ ραμματεία ή άλ¬ 
λη αρμόδια Υπηρεσία για τη διεξαγωγή του διαγωνισμού 
στην περίπτωση αυτή, τηρώντας το απόρρητο του περιε¬ 
χομένου των Προσφορών, θα τις σφραγίζει άμεσα εντός 
φακέλου κατά τρόπο που κάθε παραβίαση θα μπορεί να 
γίνεται εύκολα αντιληπτή, θα αναγράφει επί του φακέλου 
τα στοιχεία του διαγωνισμού, την ημερομηνία και ώρα 
άφιξης της ΕΠΙΣΤΟΛΗΣ του ΤΕΛΕΞ ή του ΦΑΞ, θα υπο¬ 
γράφει τον φάκελο και θα τον παραδίδει αμέσως στη Δι¬ 
εύθυνση Προμηθειών. 

16.3 Στις περιπτώσεις της §16.2 μπορούν να γίνουν δε¬ 
κτές προσφορές που έχουν αφιχθεί ή παραδοθεί στην Κε¬ 
ντρική Γ ραμματεία μέχρι και την ημερομηνία που ορίζει η 
πρόσκληση ή την ημερομηνία παράτασης ή και μετά από 
αυτήν αλλά είχαν έγκαιρα παραδοθεί ή σταλεί σε άλλη δι¬ 
εύθυνση και υπό την προϋπόθεση ότι δεν έχουν ανοιχθεί 
οι υπόλοιπες προσφορές. Μετά το άνοιγμα των προσφο¬ 
ρών καμία νέα προσφορά δε γίνεται δεκτή. 

16.4 Στους «ανοικτούς» διαγωνισμούς δεν είναι αποδε¬ 
κτή προσφορά με ΕΠΙΣΤΟΛΗ, ΤΕΕΕΧ ή ΕΑΧ. Αντίθετα γί¬ 
νονται αποδεκτές προσφορές που φθάνουν ή παραδίδο- 
νται μόνο σε σφραγισμένους φακέλους και περιέρχονται 
στα χέρια της Επιτροπής Διαγωνισμού μέσω της Κεντρι¬ 
κής Γραμματείας της Εταιρείας και της Διεύθυνσης Προ¬ 
μηθειών, μέσα στα καθοριζόμενα από τη διακήρυξη χρο¬ 
νικά όρια υποβολής προσφορών (αρχικής ημερομηνίας ή 
παράτασης). 

16.5 Γενικά η καθυστέρηση υποβολής προσφοράς δεν 
μπορεί να δικαιολογηθεί ενώ περιπτώσεις ανωτέρας βίας, 
όπως απεργία ταχυδρομείου κλπ, αντιμετωπίζονται με 
καθορισμό νέας ημερομηνίας υποβολής που κοινοποιεί¬ 
ται σε όλους του συμμετέχοντες. 

ΑΡΟΡΟ 17 

ΑΠΟΣΦΡΑΓΙΣΗ ΠΡΟΣΦΟΡΩΝ 

17.1 Η ημερομηνία, η ώρα (στην περίπτωση που είναι 
προσδιορίσιμα), καθώς και το αν η αποσφράγιση θα γίνει 
παρουσία ή όχι των συμμετεχόντων στο διαγωνισμό θα 
αποφασίζονται από τη Διεύθυνση Προμηθειών, η οποία 
θα ενημερώνει έγκαιρα με ίαχ τους συμμετέχοντες. 

17.2 Οι φάκελοι των προσφορών (για τις περιπτώσεις 
που έχουν ζητηθεί σφραγισμένες προσφορές) αποσφρα¬ 
γίζονται από Επιτροπή, σύμφωνα με τα οριζόμενα στον 
σχετικό πίνακα. 

ΣΗΜΕΙΩΣΗ 

Σε περίπτωση που υπάρξουν προσφορές που απορρί¬ 
πτονται εξαιτίας μη τήρησης όρων της διακήρυξης, η 
έγκριση για την συνέχιση της διαδικασίας δίνεται από 
τους εγκρίνοντες το επόμενο κλιμάκιο (βάσει προϋπολο¬ 
γισμού Αίτησης). 

17.3 Η αποσφράγιση των προσφορών γίνεται σε ένα ή 
περισσότερα στάδια, σύμφωνα με τα οριζόμενα στη δια¬ 
κήρυξη, από την Επιτροπή του Διαγωνισμού. Ο αριθμός 
των μελών της Επιτροπής καθορίζεται ανάλογα με το 
ύψος της προμήθειας και πάντως δεν μπορεί να είναι μι¬ 
κρότερος των τριών. 

17.4 Η αποσφράγιση γίνεταιτην ημέρα και ώρα που ορί¬ 
ζει η διακήρυξη ή η σχετική ειδοποίηση. Οι προμηθευτές, 
εφόσον τούτο προβλέπεται από τη διακήρυξη, μπορούν 

να παρίστανται κατά την αποσφράγισή των προσφορών 
είτε αυτοπροσώπως είτε με εκπρόσωπό τους. 

17.5 Έργο της Επιτροπής κατά το στάδιο της Απο¬ 
σφράγισης Προσφορών είναι να εξετάσειτο εμπρόθεσμο 
ή μη των προσφορών, να ελέγξει την ύπαρξη των προ- 
βλεπόμενων δικαιολογητικών και την πληρότητα γενικά 
των τυπικών προϋποθέσεων που καθορίζει η διακήρυξη, 
να κατατάξειτις προσφορές σετυπικά αποδεκτές ή μη και 
να ανακοινώσει στους παρευρισκόμενουςτα κύρια τεχνι¬ 
κά και οικονομικά στοιχεία των προσφορών. Σε περίπτω¬ 
ση που η διακήρυξη προβλέπει αποσφράγιση των προ¬ 
σφορών σε περισσότερα του ενός στάδια, αυτή γίνεται 
μόνο για τις προσφορές που εκρίθησαν αποδεκτές κατά 
το προηγούμενο στάδιο, σύμφωνα με τα καθοριζόμενα 
στη διακήρυξη. Οι ημερομηνίες αποσφράγισης, των φα¬ 
κέλων που περιλαμβάνονται (σφραγισμένοι) σε κάθε προ¬ 
σφορά και οι οποίοι αφορούν στα επόμενα στάδια, γνω¬ 
στοποιείται από την Υπηρεσία στους συμμετέχοντες στο 
διαγωνισμό των οποίων οι προσφορές έγιναν (κατά τα 
προηγούμενα στάδια) αποδεκτές. Η ανακοίνωση των τε¬ 
χνικών και οικονομικών στοιχείων γίνεται αντίστοιχα κατά 
την αποσφράγιση των φακέλων κάθε σταδίου. Η Επιτρο¬ 
πή Διαγωνισμού περατώνει το έργο της με τη σύνταξη 
«Πρακτικού(ών) Αποσφράγισης Προσφορών». 

17.6 Εντός πέντε (5) εργάσιμων ημερών απάτη λήξη της 
τελευταίας προθεσμίας υποβολής των προσφορών και 
αφού έχουν αντιμετωπιστεί αποτελεσματικά από τους 
αρμοδίους υπαλλήλους της Διεύθυνσης Προμηθειών τυ¬ 
χόν θέματα από την πλευρά των προμηθευτών σε ό,τι 
αφορά την αποστολή προσφορών γίνεται αποσφράγιση, 
παρουσία εκπροσώπων των συμμετεχόντων στο διαγωνι¬ 
σμό Προμηθευτών, εφόσον απαιτείται. Αν στο διαγωνι¬ 
σμό προβλέπεται να προηγηθεί (της Οικονομικής) Τεχνι¬ 
κή Αξιολόγηση, τότε ανοίγονται μόνο οι φάκελοι με τα Δι- 
καιολογητικά Συμμετοχής και τα τεχνικά στοιχεία, ενώ οι 
φάκελοι με τα οικονομικά στοιχεία ανοίγονται σε ημερο¬ 
μηνία και ώρα που καθορίζεται αργότερα. 

17.7 Οι περιπτώσεις των μη αποδεκτών Τεχνικών προ¬ 
σφορών ανακοινώνονται στους απορριπτόμενους άμεσα, 
μετά την έγκριση της τεχνικής αξιολόγησης από το όργα¬ 
νο που είναι αρμόδιο για την κατακύρωση του διαγωνι¬ 
σμού, ανεξάρτητα εάν η απόρριψη προέρχεται από μη τή¬ 
ρηση όρων της διακήρυξης, ή είναι αποτέλεσμα της τε¬ 
χνικής αξιολόγησης. Της ανακοίνωσης της απόρριψης 
ακολουθεί επιστροφή της οικονομικής προσφοράς χωρίς 
να ανοιχτεί. 

17.8 Υπάλληλος του τμήματος Συμβάσεων της Διεύ¬ 
θυνσης Προμηθειών θα επιμελείται της παραλαβής, απο¬ 
σφράγισης, μαζί με την ορισθείσα επιτροπή (αποσφράγι¬ 
σης) και της κατάρτισης του σχετικού πρακτικού. Στο 
Πρακτικό (Πρωτόκολλο) Αποσφράγισης Προσφορών 
,αναφέρονται η ημερομηνία Αποσφράγισης, ο κωδικός 
αριθμός της Αίτησης Αγοράς, η προϋπολογιζόμενη δα¬ 
πάνη, ο αριθμός των προσκληθέντων, τα στοιχεία των 
Προμηθευτών που υπέβαλαν Προσφορές, οιπαρευρεθέ- 
ντες στην Αποσφράγιση, τυχόν ενστάσεις, καθώς και 
οποιαδήποτε παρατήρηση της Επιτροπής. Τα μέλη της 
Επιτροπής ελέγχουν την πληρότητα των υποβαλλομένων 
στοιχείων και μονογράφουν τις ουσιαστικού περιεχομέ¬ 
νου σελίδες που περιέχονται στις προσφορές και στους 
φακέλους. 

ΑΡΘΡΟ 18 

ΑΞΙΟΛΟΓΗΣΗ ΠΡΟΣΦΟΡΩΝ ΚΑΙ ΚΑΤΑΚΥΡΩΣΗ 
ΔΙΑΓΩΝΙΣΜΟΥ 

18.1 Σύγκριση Προσφορών 


Για τον σκοπό της αξιολόγησης και σύγκρισης των προ¬ 
σφορών μεταξύ τους, συντάσσεται συγκριτικός πίνακας 
με τα στοιχεία τους. Η σύνταξη του πίνακα γίνεται απάτην 
Επιτροπή του Διαγωνισμού. 

18.2 Ισοτιμίες Συναλλάγματος 

Προκειμένου για προσφορές σε συνάλλαγμα, στη σύ¬ 
νταξη του συγκριτικού πίνακα, για τη μετατροπή των 
εκτός ΕΥΡΩ νομισμάτων, λαμβάνονται υπόψη τα Δελτία 
Τιμών της Κεντρικής Ευρωπαϊκής Τράπεζας της ημερο¬ 
μηνίας αποσφράγισης των οικονομικών προσφορών. 
Οποιαδήποτε θέματα προκύψουν σχετικά με την πολιτική 
ισοτιμιών του ΕΥΡΩ σε σχέση μετά ξένα συναλλάγματα, 
αρμόδιο όργανο είναι η Διοίκηση της Εταιρείας για έκδο¬ 
ση σχετικών οδηγιών και τήρηση πολιτικής στις περιπτώ¬ 
σεις αυτές. 

ΣΗΜΕΙΩΣΗ 

Οι ίδιες ισοτιμίες λαμβάνονται υπόψη για τη μετατροπή 
της αξίας της παραγγελίας που έχει εκδοθεί σε ξένο νό¬ 
μισμα, και συμφωνείται να πληρωθεί σε Ευρώ, μετηνημε- 
ρομηνία έκδοσης του τιμολογίου του Προμηθευτή. 

18.3 Αξιολόγηση προσφορών 

Η αξιολόγηση των προσφορών πραγματοποιείται από 
την Επιτροπή Αξιολόγησης του Διαγωνισμού. 

Έργο της Επιτροπής Αξιολόγησης, κατά τη φάση της 
Αξιολόγησης των Προσφορών είναι η επεξεργασία των 
στοιχείων των προσφορών, η αξιολόγηση τους, ο καθορι¬ 
σμός της σειράς μειοδοσίας με βάση τα κριτήρια που 
προβλέπονται από τη διακήρυξη και η σύνταξη σχετικού 
πρακτικού. 

1. Η εργασία της αξιολόγησης των προσφορών περι¬ 
λαμβάνει την τεχνική και οικονομική αξιολόγηση και το 
συνδυασμό των αποτελεσμάτων των δύο, ώστε να προ- 
κύψει η τελική ολοκληρωμένη αξιολόγηση των προσφο¬ 
ρών. 

2. Γ ια την τεχνική αξιολόγηση, επιτρέπεται η αλληλο¬ 
γραφία απευθείας της Επιτροπής μετουςπροσφέροντες 
προμηθευτές για διευκρινήσεις ή πρόσθετες πληροφο¬ 
ρίες, μόνο τεχνικής φύσεως. 

3. Εφόσον η αποσφράγιση των προσφορών γίνεται σε 
ένα μόνο στάδιο, παράλληλα προς την τεχνική αξιολόγη¬ 
ση, διενεργείται και η οικονομική αξιολόγηση των προ¬ 
σφορών, κατά την οποία γίνεται επεξεργασία των οικονο¬ 
μικών στοιχείων των προσφορών. 

Εάν, σύμφωνα με τη διακήρυξη, η αποσφράγιση των 
προσφορών γίνεται σε περισσότερα του ενός στάδια, η 
αποσφράγιση του Οικονομικού φακέλου θα γίνει μόνο για 
τις προσφορές που έχουν γίνει τεχνικά αποδεκτές. 

4. Κατά το στάδιο της οικονομικής αξιολόγησης των 
προσφορών, η Επιτροπή δύναται να ζητεί από τους προ- 
σφέροντες και διευκρινίσεις επί των οικονομικών στοιχεί¬ 
ων των προσφορών τους. 

5. Οι προμηθευτές δικαιούνται να παρέχουν, μόνον 
εφόσον τους ζητηθούν, πρόσθετα στοιχεία τεχνικής ή οι¬ 
κονομικής φύσεως που θα αποβλέπουν αποκλειστικά στη 
διευκρίνιση της προσφοράς τους. 

6. Αντιπροσφορές είναι απαράδεκτες και απορρίπτο¬ 
νται. 

7. Στην περίπτωση που η αποσφράγιση των προσφο¬ 
ρών γίνεται σε ένα μόνο στάδιο η Επιτροπή Διαγωνισμού 
συντάσσει Πρακτικό Αξιολόγησης με τις προτάσεις της 
και το υποβάλλει ιεραρχικά, στο όργανο της ΔΕΠΑ που εί¬ 
ναι αρμόδιο για την έγκριση του αποτελέσματος του δια¬ 
γωνισμού. 

Στην περίπτωση που η αποσφράγιση των τεχνικών και 
οικονομικών φακέλων των προσφορών γίνεται σε ξεχωρι¬ 
στά στάδια τότε (για όσες προσφορές έχουν γίνει αποδε- 

κτές βάσει των τυπικών στοιχείων που καθορίζει η διακή¬ 
ρυξη): 

ί) το πρακτικό της τεχνικής αξιολόγησης της Επιτροπής 
υποβάλλεται ιεραρχικά, μέσω της Διεύθυνσης Προμηθει¬ 
ών, στο όργανο της ΔΕΠΑ που είναι αρμόδιο για την λήψη 
απόφασης επί της τεχνικής αξιολόγησης. 

ϋ) μετά την ολοκλήρωση της παραπάνω φάσης και την 
κατακύρωση της τεχνικής αξιολόγησης αποσφραγίζο¬ 
νται οι οικονομικοί φάκελοι όσων προσφορών έγιναν τε¬ 
χνικά αποδεκτές, συντάσσεται σχετικό πρακτικό από την 
αρμόδια Επιτροπή το οποίο υποβάλλεται ιεραρχικά, στο 
όργανο της ΔΕΠΑ που είναι αρμόδιο για την έγκριση του 
αποτελέσματος του διαγωνισμού. 

8. Το αρμόδιο για την αξιολόγηση του διαγωνισμού όρ¬ 
γανο, και με την προϋπόθεση ότι δεν προβλέπεται άλλως 
στη διακήρυξη, με γνωμοδότησή του μπορεί να προτείνει: 

ί) Κατακύρωση της προμήθειας για ολόκληρη την πο¬ 
σότητα ή μέρος αυτής. 

μ) Ματαίωση των αποτελεσμάτων του διαγωνισμού και 
επανάληψή του, με τροποποίηση ή μη των όρων και των 
τεχνικών προδιαγραφών. 

ίϋ) Ματαίωση των αποτελεσμάτων του διαγωνισμού και 
απευθείας ανάθεση προμήθειας του υλικού, για ολόκλη¬ 
ρη την ποσότητα ή μέρος αυτής. Σε μια τέτοια περίπτωση, 
η ανάθεση πρέπει να είναι πλήρως αιτιολογημένη. 

ίν) Διαπραγματεύσεις με προμηθευτή (ές). Σε περίπτω¬ 
ση διαφοροποίησης, των στοιχείων της αρχικής προσφο¬ 
ράς,υπάρχει δυνατότητα να ζητηθεί από τον υποψήφιο 
προμηθευτή η υποβολή νέας προσφοράς. 

ν) Την κατανομή της προς προμήθεια ποσότητας, εφό¬ 
σον πρόκειται για διαιρετό υλικό, μεταξύ περισσοτέρων 
του ενός μειοδοτών, με ισότιμες ή ισοδύναμες προσφορές, 
νί) Ματαίωση της προμήθειας. 

18.4 Ενστάσεις - Γνωστοποιήσεις 
Ενστάσεις μπορούν να υποβληθούν μόνο από όσους 
συμμετέχουν σε οποιαδήποτε φάση του διαγωνισμού εί¬ 
τε κατά της Διακήρυξης ή των Τευχών Διαγωνισμού, είτε 
κατά των αποφάσεων των οργάνων της Εταιρείας στις 
διάφορες φάσεις του Διαγωνισμού (όπως προεπιλογή, 
συμμετοχή διαγωνιζομένων, αποτέλεσμα ελέγχου νομι¬ 
μοποιητικών στοιχείων, τεχνική αξιολόγηση, κατακύρω¬ 
ση του Διαγωνισμού). Ενστάσεις κατά της Διακήρυξης ή 
των Τευχών (Προδιαγραφών, Τεχνικής Περιγραφής κλπ.) 
Διαγωνισμού γίνονται δεκτές εφόσον υποβληθούν εντός 
της προθεσμίας που πρέπει να καθορίζεται στα Τεύχη 
Διαγωνισμού. Η σχετική απόφαση επί της ανωτέρω έν¬ 
στασης πρέπει να εκδοθεί από το κατά περίπτωση αρμό¬ 
διο όργανο της Εταιρείας (όποιο εγκρίνει την Αίτηση Αγο¬ 
ράς) το αργότερο πέντε (5) εργάσιμες ημέρες πριν την 
καθορισθείσα ημερομηνία υποβολής εκδηλώσεων ενδια¬ 
φέροντος ή προσφορών. Στην περίπτωση που γίνεται 
αποδεκτή η ένσταση το αποτέλεσμα της γνωστοποιείται 
ταυτόχρονα σε όλους τους διαγωνιζόμενους και εφόσον 
συντρέχουν λόγοι δίδεται παράταση στην προθεσμία 
υποβολής. 

α) Ενστάσεις κατά της διακήρυξης 
Κάθε ενδιαφερόμενος που συμμετέχει σε διαγωνισμό 
προμήθειας υλικών ή υπηρεσιών δύναται να υποβάλει έν¬ 
σταση κατά της διακήρυξης αυτού. Η ένσταση αυτή εξε¬ 
τάζεται από το αρμόδιο όργανο της ΔΕΠΑ, το οποίο εκδί¬ 
δει την απόφασή του, που είναι τελεσίδικη, το αργότερο 
επτά (7) ημέρες πριν από την ημερομηνία διενέργειας του 
διαγωνισμού και γνωστοποιείται, εγκαίρως, σ' αυτόν που 
υπέβαλε την ένσταση. Ως ημερομηνία διενέργειας του 
διαγωνισμού νοείται η ορισθείσα ημερομηνία για την υπο¬ 
βολή προσφορών. 


Η απόφαση αυτή, εφόσον η ένσταση γίνεται αποδεκτή, 
γνωστοποιείται σε όλους που έλαβαν την διακήρυξη, με 
μέσο ταχείας ειδοποίησης (τηλεγράφημα, τηλετύπημα, 
τηλεομοιοτυπία, κλπ) το αργότερο (6) έξιημέρες πριν από 
την ημερομηνία διενέργειας του διαγωνισμού. Στη περί¬ 
πτωση αυτή η ΔΕΠΑ δύναται, κατά την κρίση της, με από¬ 
φαση του οργάνου που έκρινε την ένσταση, να παρατεί¬ 
νει την ημερομηνία διενέργειας του διαγωνισμού. 

Ενστάσεις κατά της διακήρυξης του διαγωνισμού λαμ- 
βάνονται υπόψη μόνον εφόσον έχουν υποβληθεί μέσα 
στο πρώτο ήμισυ του χρονικού διαστήματος από της 
πρώτης δημοσίευσης της διακήρυξης στον Ελληνικό Τύ¬ 
πο ή, προκειμένου περί κλειστού διαγωνισμού, από της 
αποστολής της διακήρυξης, μέχρι της ημερομηνίας διε¬ 
νέργειας του διαγωνισμού. Στον καθορισμό του διαστή¬ 
ματος αυτού συνυπολογίζονται και οι ημέρες της δημοσί¬ 
ευσης ή αποστολής της διακήρυξης και της ημερομηνίας 
διενέργειας του διαγωνισμού. Κλάσμα ημέρας λαμβάνε- 
ται ως ολόκληρη ημέρα. 

β) Ενστάσεις για προσφορές που κρίθηκαν τυπικά μη 
αποδεκτές 

Με μέριμνα της Διεύθυνσης Προμηθειών, γνωστοποι¬ 
ούνται εγγράφως, με συστημένη επιστολή ή τηλετύπημα 
ή τηλεομοιοτυπία, σε όλους τους διαγωνιζόμενους, που η 
προσφορά τους κρίθηκε «τυπικά μη αποδεκτή», οι λόγοι 
της απόρριψής της. Η γνωστοποίηση αυτή γίνεται αμέ¬ 
σως μετά τη σχετική απόφαση του αρμοδίου οργάνου της 
ΔΕΠΑ. 

Οι εν λόγω διαγωνιζόμενοι, και μόνον αυτοί δικαιούνται, 
εντός της τακτής προθεσμίας που καθορίζεται στη διακή¬ 
ρυξη και η οποία δεν μπορεί να είναι μικρότερη των δύο 
(2) εργασίμων ημερών από της ημερομηνίας που οι εν¬ 
διαφερόμενοι έλαβαν γνώση της απόρριψης, να υποβά¬ 
λουν εγγράφως σχετική ένσταση, και μόνο για τους λό¬ 
γους της μη αποδοχής της προσφοράς. 

γ) Λοιπές ενστάσεις 

Διαμαρτυρία ή ένσταση οποιοσδήποτε άλλης φύσεως, 
σε οποιαδήποτε φάση του διαγωνισμού, δεν αναστέλλει 
τη διαδικασία του διαγωνισμού αλλά, εφόσον υποβληθεί 
εμπρόθεσμα, τίθεται υπόψη του οργάνου της ΔΕΠΑ που 
είναι αρμόδιο για την έγκριση του αποτελέσματος του 
διαγωνισμού και το οποίο λαμβάνει την τελεσίδικη από¬ 
φαση επί της ενστάσεως. Η απόφαση αυτή γνωστοποιεί¬ 
ται εγγράφως, με μέριμνα της Υπηρεσίας που διεξάγει το 
διαγωνισμό, στους διαγωνιζόμενους που υπέβαλαν εν¬ 
στάσεις. 

Η γνωστοποίηση γίνεται πριν προχωρήσει ο διαγωνι¬ 
σμός σε επόμενη φάση. 

18.5 Διαπραγματεύσεις με διαγωνιζόμενους προμη¬ 
θευτές 

Σύμφωνα με όσα καθορίζονται στο άρθρο 3 και το σχε¬ 
τικό παράρτημα Γ1 

18.6 Κατακύρωση - Ακύρωση - Επανάληψη διαγωνι¬ 
σμού 

α. Η κατακύρωση της προμήθειας ολοκληρώνεται με 
την έγκριση του αποτελέσματος του διαγωνισμού από το 
αρμόδιο όργανο της ΔΕΠΑ. 

β. Η ΔΕΠΑ διατηρεί το δικαίωμα να κατανέμει την προ¬ 
μήθεια σε περισσότερους προμηθευτές, αν τούτο επι¬ 
βάλλεται από ειδικούς και τεκμηριωμένους λόγους, όπως 
ενδεικτικά και πάντως όχι περιοριστικά, είναι: 

ί. Η εξυπηρέτηση των γενικότερων συμφερόντων της. 

ϋ. Η ύπαρξη συνθηκών στην αγορά, που τείνουν να οδη¬ 
γήσουν σε μονοπωλιακή διάρθρωσή της. 

γ. Σε περίπτωση ισοτιμίας ή ισοδυναμίας προσφορών, η 
ανάθεση γίνεται είτε με κατανομή της προμήθειας μετά- 

ξύ των ισότιμων ή ισοδύναμων προμηθευτών είτε μετά 
από κλήρωση, η οποία διενεργείται από την Επιτροπή του 
Διαγωνισμού με την παρουσία των ενδιαφερομένων προ¬ 
μηθευτών εφόσον το επιθυμούν. 

δ. Ακύρωση ή επανάληψη του διαγωνισμού γίνεται εάν 
το αρμόδιο όργανο της ΔΕΠΑ κρίνει ότι: 
ί) Το αποτέλεσματου διαγωνισμού είναι μη ικανοποιητικό, 
ϋ) Ο ανταγωνισμός υπήρξε ανεπαρκής ή υπάρχουν σο¬ 
βαρές ενδείξεις ότι έγινε συνεννόηση των διαγωνιζομέ- 
νωνπρος αποφυγή πραγματικού ανταγωνισμού 
ϋί) Ανέκυψαν ιδιαίτεροι λόγοι όπως μεταβολή των ανα¬ 
γκών της ΔΕΠΑ κ.λπ. 

Το όργανο της ΔΕΠΑ που θ' αποφασίσει την ακύρωση ή 
επανάληψη του διαγωνισμού θα πρέπει να είναι, τουλάχι¬ 
στο, μίας βαθμίδας υψηλότερο από αυτό που θα έχει το 
δικαίωμα έγκρισης του αποτελέσματος του διαγωνισμού 
εκτός εάν τούτο είναι το Διοικητικό Συμβούλιο της ΔΕΠΑ. 

Στην περίπτωση όπου η ΔΕΠΑ αποφασίσει να ακυρώσει 
το διαγωνισμό ή να τον επαναλάβει πρέπει να γνωστοποι¬ 
ήσει τούτο σε όσους έλαβαν την διακήρυξη ή υπέβαλαν 
προσφορά όπως επίσης και στην υπηρεσία Επισήμων Εκ¬ 
δόσεων της Ε.Ε. εφόσον η σχετική πρόσκληση εκδήλω¬ 
σης ενδιαφέροντος ή υποβολής προσφορών έχει δημοσι- 
ευθεί στην Επίσημη Εφημερίδα αυτής. 

ε. Εάν διαπιστωθούν λάθη ή παραλείψεις σε οποιοδή- 
ποτε στάδιο της διαδικασίας του διαγωνισμού, μπορεί να 
ακυρωθεί μερικά αυτή και είτε να αναμορφωθεί ανάλογα 
το αποτέλεσματου διαγωνισμού, είτε να διαταχθεί η επα¬ 
νάληψη του διαγωνισμού από το σημείο που έγινε το λά¬ 
θος ή η παράληψη. Η σχετική απόφαση λαμβάνεται από 
το αρμόδιο, για την έγκριση του αποτελέσματος τους δια¬ 
γωνισμού, όργανο της ΔΕΠΑ. 

στ. Σε καμιά περίπτωση δεν δημιουργείται υποχρέωση 
καταβολής απάτη ΔΕΠΑ στους διαγωνιζόμενους οποιοσ¬ 
δήποτε αποζημίωσης για δαπάνες ή για άλλες θετικές ή 
αποθετικές ζημίες που τυχόν υπέστησαν από τη συμμε¬ 
τοχή τους στο διαγωνισμό. 

18.7 Ανακοίνωση ανάθεσης - Σύμβαση Προμήθειας 

α. Η κατακύρωσητηςπρομήθειας ανακοινώνεται με επι¬ 
στολή, τηλεγράφημα, ΕΑΧ ή ΤΕ1_ΕΧ- Ε-ΜΑΙΕ. 

β. Στην περίπτωση που έχει γίνει διαγωνισμός, τότε με¬ 
τά την κατά τα άνω ανακοίνωση, παρέχονται, με βάση τις 
σχετικές διατάξεις του παρόντος Κανονισμού Προμηθει¬ 
ών πληροφορίες στους ενδιαφερομένους για τα αποτε¬ 
λέσματα του διαγωνισμού. 

γ. Για την υλοποίηση των προμηθειών καταρτίζονται 
συμβάσεις ή παραγγελίες, οι οποίες περιλαμβάνουν γενι¬ 
κούς ή/και ειδικούς όρους της προμήθειας. 

δ. Τροποποίηση των συμβάσεων ή παραγγελιών γίνο¬ 
νται πάντοτε με συμπληρώματα αυτών. 

ε. Ανάλογα με το ύψος της προμήθειας, όπως αυτό κα¬ 
θορίζεται στις σχετικές διατάξεις του παρόντος Κανονι¬ 
σμού, υπογράφεται σύμβαση ή παραγγελία. 

στ. Η αποστολή επιστολής πρόθεσης ανάθεσης δεν 
αποτελεί σύμβαση ή παραγγελία. Επομένως της επιστο¬ 
λής θα πρέπει να ακολουθήσει υπογραφή σύμβασης ή 
παραγγελίας για να ενεργοποιηθεί η προμήθεια. 

ζ. Μετά την αποστολή επιστολής πρόθεσης-ανάθεσης, 
θα απαιτείται από τον προμηθευτή η έγγραφη αποδοχή 
όλων των όρων της συγεκριμένης ανάθεσης 

18.8 Κριτήρια Αξιολόγησης/ Μειοδοσία/ Ολοκλήρωση 
Διαδικασίας 

α. Η Εταιρεία δεν είναι υποχρεωμένη να κατακυρώσει το 
διαγωνισμό σε όποιον προσφέρει τις χαμηλότερες τιμές 
αλλά μπορεί να συνεκτιμήσει κατά την κρίση της παράγο¬ 
ντες ποιοτικούς (όπως καλύτερα υλικά, καλύτερη τεχνο¬ 


λογία, ομοιομορφία υλικών κ.λπ.), οικονομικούς πέραν 
της τιμής (όπως περισσότερες εγγυήσεις, λιγότερες 
απαιτήσεις συντήρησης, καλύτεροι όροι πληρωμής ή 
χρηματοδότησης, συντομότεροι χρόνοι παράδοσης) κα¬ 
θώς και πιστοποίηση αναγνωρισμένων Ινστιτούτων κλπ. 
Επίσης, αν οι προσφορές κριθούν ασύμφορες ή τεχνικά 
μη αποδεκτές, αυτοί που έχουν την ευθύνη αξιολόγησης 
των προσφορών μπορούν να εισηγηθούν την ακύρωση 
του διαγωνισμού με πιθανό αποκλεισμό ορισμένων εται¬ 
ρειών ή οίκων από τον υπόψη διαγωνισμό ή και την προ¬ 
σθήκη νέων. Ανεξάρτητα από τον τρόπο δημοπράτησης 
(«ανοικτός«διαγωνισμός ή «με προσκλήσεις»), ο διαγωνι¬ 
σμός μπορεί να διακηρυχθεί και να πραγματοποιηθεί σε 
δύο στάδια, δηλαδή η τεχνική αξιολόγηση να γίνει πριν το 
άνοιγμα των οικονομικών προσφορών. 

β. Στον όρο Μειοδοσία περιλαμβάνεται η απλή περί¬ 
πτωση σύγκρισης τιμών - που έχουν αναχθεί σε κοινή βά¬ 
ση - των αποδεκτών ως προς κάθε όρο της διακήρυξης 
προσφορών, καθώς και η Μειοδοσία μετά από Τεχνικοοι- 
κονομική Αξιολόγηση, όπου πέραν των οικονομικών υπει¬ 
σέρχονται και τεχνικοί παράγοντες. Στον όρο Ανάθεση 
περιλαμβάνεται εκτός από την απευθείας ανάθεση σε συ¬ 
γκεκριμένο προμηθευτή και η περίπτωση ομαδοποιήσε¬ 
ων, κατά τον πιο συμφέροντα για την Εταιρεία τρόπο, 
πολλαπλών υλικών. 

γ. «Ομαδοποίηση» στη φάση της αξιολόγησης και κατα- 
κύρωσης διαγωνισμού είναι η τεχνικοοικονομική διαδικα¬ 
σία που αφορά στις περιπτώσεις όπου ένας ή περισσότε¬ 
ροι Προμηθευτές μειοδοτούν σε ελάχιστα είδη σε σχέση 
με τους υπόλοιπους συμμετέχοντες και είναι συμφέρον 
για την Εταιρεία η αποφυγή κατακερματισμού των πα¬ 
ραγγελιών (καλύτερος έλεγχος, λιγότερα διαχειριστικά 
έξοδα κ.λπ.). Τέτοιο πρόβλημα εμφανίζεται συνήθως - αλ¬ 
λά όχι αποκλειστικά στο Κλιμάκιο 1 και εφόσοντα είδη αυ¬ 
τά χρειάζονται οπωσδήποτε να αγορασθούν στην συγκε¬ 
κριμένη περίοδο από τους υπόλοιπους μειοδότες (εναλ¬ 
λακτικά, είναι πιθανό να μπορούν να ακυρωθούν και να 
ενταχθούν σε νέα αίτηση αγοράς), τότε θα χρειασθεί να 
«ομαδοποιηθούν«με τα είδη των μειοδοτών. Σε ότι αφορά 
τις σχετικές εγκρίσεις, η πρόκριση και κατακύρωση που 
περιλαμβάνει και ομαδοποίηση χαρακτηρίζεται ως Ανά¬ 
θεση. 

δ. Μετά την Έγκριση Κατακύρωσης, Ανάθεσης ή Ακύ¬ 
ρωσης διαγωνισμού ο σχετικός φάκελος που περιέχει 
όλα τα στοιχεία του διαγωνισμού (την αίτηση, τη διακή¬ 
ρυξη, τις προσφορές, την αξιολόγηση, τις εισηγήσεις, την 
έγκριση κ.λπ.), διαβιβάζεται στη Διεύθυνση Προμηθειών 
για την έκδοση γραπτής παραγγελίας (το ΤΕΙΕΧ ή το ΡΑΧ 
έχει επίσης θέση γραπτής παραγγελίας) ή για τη σύνταξη 
Σύμβασης μετά από πρόταση της Ενδιαφερόμενης Υπη¬ 
ρεσίας. Σε επείγουσες περιπτώσεις και πριν την υπογρα¬ 
φή Σύμβασης η Εταιρεία μπορεί να κάνει ανάθεση με 
ΕΠΙΣΤΟΛΗ ή ΡΑΧ ή ΤΕΙΕΧ ή Ε-ΜΑΙΕ, υπογεγραμμένο από 
τους ίδιους που θα υπογράψουν την κανονική παραγγε- 
λίαή σύμβαση. Ο παραπάνω φάκελος φυλάσσεται από τη 
Διεύθυνση Προμηθειών, σε αρχείο της. 

18.9 Επανάληψη Διαγωνισμού 

Η Εταιρεία δεν δεσμεύεται για την κατακύρωση διαγω¬ 
νισμού με βάση τις υποβληθείσες προσφορές, αλλά δια¬ 
τηρεί το δικαίωμα, μετά από εισήγηση των αρμόδιων για 
την αξιολόγηση των προσφορών, να επαναλάβει το δια¬ 
γωνισμό ή να ζητήσει βελτίωση των προσφορών σε σφρα¬ 
γισμένους φακέλους εντός τακτής προθεσμίας, τηρού¬ 
μενης της διαδικασίας αποσφράγισης και αξιολόγησης 
προσφορών και κατακύρωσης διαγωνισμού του παρό¬ 
ντος Κανονισμού σε ό,τι αφορά διαγωνισμούς «με προ- 

σκλήσεις», μεταξύ των επικρατέστερων τριών τουλάχι¬ 
στον μειοδοτών. Η απόφαση της επανάληψης του διαγω¬ 
νισμού σύμφωνα με τα παραπάνω θα ληφθεί από όργανο 
μίας βαθμίδας υψηλότερο από αυτό που θα έχει το δικαί¬ 
ωμα έγκρισης του αποτελέσματος του διαγωνισμού, 
εκτός αντούτο είναι το Διοικητικό Συμβούλιο της Δ.ΕΠ.Α. 

18.10 Κατάταξη σε Κλιμάκιο Δαπάνης 

Προκειμένου για την έγκριση κατακύρωσης ή ανάθεσης 

διαγωνισμού, η κατάταξη της παραγγελίας σε κλιμάκιο 
δαπάνης γίνεται όχι με βάση την προϋπολογιζόμενη δα¬ 
πάνη αλλά την τιμή κατακύρωσης ή ανάθεσης της πα¬ 
ραγγελίας, όπου αυτό είναι εφικτό. Η κατά τα ανωτέρω 
κατάταξη σε μικρότερο κλιμάκιο δαπάνης δεν ισχύει αν εί¬ 
ναι αποτέλεσμα είτε μείωσης των ποσοτήτων - μετά την 
υποβολή των προσφορών - ή του τιμήματος, είτε κατά¬ 
τμησης της παραγγελίας. 

18.11 Αναθεώρηση 

Αν κατά την εξέταση των προσφορών διαπιστωθεί 
υπέρβαση της προϋπολογισθείσας τιμής μεγαλύτερη 
του 25% για προμήθεια σε ξένο νόμισμα και 15% για προ¬ 
μήθεια σε ΕΥΡΩ, τότε ειδοποιείται η Αρμόδια Υπηρεσία 
να εκδώσει αιτιολογημένη αναθεώρηση της αίτησης (με 
τον ίδιο αριθμό) για την πραγματική δαπάνη. Την αναθε¬ 
ώρηση υπογράφουν οι ίδιοι που υπέγραψαν και την αρχι¬ 
κή αίτηση, εκτός αν με την αναθεώρηση η νέα δαπάνη 
εντάσσεται σε επόμενο κλιμάκιο, οπότε υπογράφουν οι 
αρμόδιοι του νέου κλιμακίου. Αναθεώρηση της αίτησης 
γίνεται και για αύξηση ποσοτήτων πάνω από 10% ενώ για 
αύξηση μέχρι 10% θα αναγράφεται στην εισήγηση / κα- 
τακύρωση η αιτιολογία για την επιπλέον ποσότητα, π.χ. 
τυποποίηση συσκευασίας, φορτώσεις χύμα κ.λπ. 

18.12 Διαφοροποίηση Διαδικασιών Προμηθειών υπό Ει¬ 
δικές Συνθήκες 

Ο Διευθύνων Σύμβουλος της Εταιρείας και μέχρι του 
ποσού που έχει εξουσιοδότηση για Ανάθεση δύναται να 
εγκρίνει προμήθειες με συνοπτικές διαδικασίες και κατά 
παρέκκλιση του Παρόντος Κανονισμού Προμήθειες Υλι¬ 
κών και Υπηρεσιών, προκειμένου να απλοποιηθούν και να 
επισπευσθούν οι διαδικασίες σε ειδικές περιπτώσεις 
όπως είναι οι συντηρήσεις των εγκαταστάσεων της ΔΛΣ. 
Η έγκριση παρέχεται μετά από σχετική εισήγηση την 
οποία υποβάλλουν ο Δ/ντής Προμηθειών με τον αρμόδιο 
Γενικό Δ/ντή. 

ΑΡΘΡΟ 19 

ΕΜΠΟΡΙΚΗ ΣΥΜΦΩΝΙΑ ΑΓΟΡΑΣ ΥΛΙΚΩΝ/ΥΠΗΡΕΣΙΩΝ 
(ΠΑΡΑΓΓΕΛΙΕΣ/ΣΥΜ ΒΑΣΕΙΣ) 

19.1 Μετά την ολοκλήρωση της διαδικασίας του διαγω¬ 
νισμού καιτηνκατακύρωση (κατά κανόνα) στον μειοδότη, 
θα πρέπει να γίνει μία εμπορική συμφωνία, η οποία να δε¬ 
σμεύει την Εταιρεία και τον Προμηθευτή, για την πραγμα¬ 
τοποίηση της αγοράς του υλικού / υπηρεσίας, σύμφωνα 
με τους όρους της διακήρυξης και τους εμπορικούς κα¬ 
νόνες. Το κλείσιμο της συμφωνίας μπορεί να γίνει με Πα¬ 
ραγγελία, Ανοικτή Παραγγελία/ Σύμβαση ή Σύμβαση. 

19.2 Παραγγελία 

Η Παραγγελία είναι ένα επίσημο έγγραφο με το οποίο 
αναλαμβάνεται η υποχρέωση εκ μέρους της Διεύθυνσης 
Προμηθειώντης αγοράς υλικού ή υπηρεσίας και δεσμεύ¬ 
ει την Εταιρεία καιτον Προμηθευτή εφόσοντο αποδεχθεί. 
Γι' αυτό το λόγο θα πρέπει να είναι σαφής και πλήρης. Η 
Διεύθυνση Προμηθειών έχει την ευθύνη η Παραγγελία να 
είναι εμπορικά και τεχνικά σωστή στην κάθε της λεπτομέ¬ 
ρεια. Πιο κάτω αναφέρονται με λεπτομέρεια τα σχετικά με 
την Παραγγελία: 

19.3 Προετοιμασία Παραγγελιών 


Στην Παραγγελία πρέπει να αναγράφονται οι εξής λε¬ 
πτομέρειες: 

α. Το πλήρες όνομα του Προμηθευτή και η διεύθυνσή 
του. 

β. Ο αριθμός της Παραγγελίας, 
γ. Η ημερομηνία της Παραγγελίας, 
δ. Οι όροι πληρωμής. 

ε. Η πλήρης διεύθυνση του σημείου παράδοσης, 
στ. Η διεύθυνση αποστολής τιμολογίου, 
ζ. Η ποσότητα, η μονάδα μέτρησης, ο αριθμός του υλι¬ 
κού (όταν υπάρχει), και η πλήρης προδιαγραφή. 

η. Οι κωδικοί αριθμοί του εμπορεύματος, αν πρόκειται 
για υλικά ή εφόδια Αποθήκης. 

θ. Η τιμή στην οποία θα δηλώνεται καθαρά αν συμπερι¬ 
λαμβάνει φόρους (και ποιους), χαρτόσημο κλπ. Και ποιόν 
βαρύνουν, έκπτωση (αν υπάρχει), όρους παράδοσης του 
υλικού και χρονική περίοδο παράδοσης. 

ι. Σταθερότητα τιμής ή τύπο αναπροσαρμογής της τι¬ 
μής. 

ια. Οποιεσδήποτε ειδικές συμφωνίες, π.χ. όροι επί¬ 
σπευσης, εγγυήσεις, ανάγκες επιθεώρησης κλπ. 
ιβ. Οι τυπικές προϋποθέσεις αγοράς της Εταιρείας, 
ιγ. Τα στοιχεία αναφοράς και η ημερομηνία της προ¬ 
σφοράς του Προμηθευτή. 

ιδ. Οποιαδήποτε άλλα στοιχεία που θα πρέπει να σημει¬ 
ώνονται από τον Προμηθευτή πάνω στα συνοδευτικά έγ¬ 
γραφα του υλικού όπως στα τιμολόγια, στις φορτωτικές, 
κ.λπ., τα οποία στοιχεία θα διευκολύνουν τις συναφείς 
διαδικασίες παραλαβής του υλικού. 

19.4 Τ ροποποιήσεις 

Ολες οι τροποποιήσεις της Παραγγελίας είτε γιατί ζη¬ 
τούνται από τον ενδιαφερόμενο που ζήτησε την παραγγε¬ 
λία, είτε γιατί ο Προμηθευτής αδυνατεί να ανταποκριθεί 
και να παρέχειτις ζητούμενες προς αγορά προμήθειες, θα 
πραγματοποιούνται με την έκδοση μιας άλλης Παραγγε¬ 
λίας, η οποία θα φέρει την ένδειξη «Τροποποίηση Αριθμ. 

.». Ο αριθμός της Τροποποίησης θα είναι ο ίδιος με 

τον αριθμό της αρχικής Παραγγελίας. Η εξουσιοδότηση 
για την έκδοση της Τ ροποποίησης της Παραγγελίας και η 
διανομή / κοινοποίηση αυτής, πραγματοποιούνται με τον 
ίδιο τρόπο όπως της αρχικής Παραγγελίας. 

19.5 Παράδοση - Παραλαβή 

Η Διεύθυνση Προμηθειών, διενεργεί την έκδοση της 
Παραγγελίας και φέρει όλη την ευθύνη από την ημερομη¬ 
νία έκδοσης μέχρι την ημερομηνία παράδοσης των προ¬ 
μηθειών στο τόπο που προβλέπεται. Ο Προϊστάμενος ή 
άλλος αρμόδιος του Τμήματος που παραλαμβάνειτα υλι¬ 
κά ή τις υπηρεσίες, έχει υποχρέωση να υπογράψει και να 
αποστείλει έγκαιρα στο Λογιστήριο το σχετικό Τιμολό- 
γιο/Δελτίο Αποστολής ή το Δελτίο Εισαγωγής (για Απο¬ 
θήκη) για να γίνει η πληρωμή της προμήθειας. 

19.6 Ανοικτή Παραγγελία / Σύμβαση 

Οι Ανοικτές Παραγγελίες εκδίδονται μόνο από την Δι¬ 
εύθυνση Προμηθειών για υλικά και υπηρεσίες που απαι¬ 
τούνται τακτικά και επαναληπτικά και για ποσότητες που 
υπολογίζονται συνήθως να καλύψουν τις ανάγκες ενός 
χρόνου με όρους και τιμές ορισμένες. 

Τα Πλεονεκτήματα των Ανοικτών Παραγγελιών/Συμβά¬ 
σεων είναι τα εξής: 

α. Εξασφαλίζονται περισσότερο ευνοϊκοί όροι αγοράς 
και καλύτερη εξυπηρέτηση, λόγω συνδυασμού του αγο¬ 
ραστικού όγκου υλικών και υπηρεσιών. 

β. Εξασφαλίζεται συνέχιση της ποιότητας και παραδό¬ 
σεων. 

γ. Μειώνεται η γραφική εργασία και συμπλήρωση εντύ¬ 
πων, και απλοποιείται η προμήθεια και με την αγορά υλι- 

κών/ υπηρεσιών απευθείας είτε από τους ενδιαφερομέ¬ 
νους, τους έχοντες σχετική εξουσιοδότηση, είτε από Αρ¬ 
μόδιο Τμήμα (Αποθήκη). 

19.7 Ενέργειες για την Αγορά Υλικών/Υπηρεσιών με 
Ανοικτή Παραγγελία / Σύμβαση 

Η Διεύθυνση Προμηθειών και οι Αρμόδιες Υπηρεσίες 
και Διευθύνσεις συνεχώς πρέπει να αναθεωρούν και να 
αναλύουν τα στοιχεία για την αγορά υλικών και υπηρε¬ 
σιών για όσα είδη αγοράζονται τακτικά και επί επαναλη¬ 
πτικής βάσης. Τα είδη αυτά θα ξεχωρίζονται και Ανοικτές 
Παραγγελίες θα καταρτίζονται γι' αυτά, για να διευκολύ¬ 
νεται η αγορά τους. Στα είδη που καλύπτονται από Ανοι¬ 
κτές Παραγγελίες, μπορεί να συμπεριλαμβάνονται, η πα¬ 
ροχή υπηρεσιών, εμπορευμάτων, εξοπλισμού και ανταλ¬ 
λακτικών, αναλωσίμων, γραφικής ύλης. 

Τα Τμήματα και Διευθύνσεις που χρησιμοποιούντο διά¬ 
φορα υλικά, πρέπει να ζητούν από τη Διεύθυνση Προμη¬ 
θειών, να ετοιμάζει Ανοικτές Παραγγελίες για τις αγορές 
που γίνονται τακτικά και επί επαναληπτικής βάσης. Η Δι¬ 
εύθυνση Προμηθειών, πρέπει να εξετάζει τα Μηνιαία 
Στοιχεία των Παραγγελιών, τα οποία υποβάλλονται από 
τα Τμήματα και τα κατάλληλα επεξεργασμένα στοιχεία 
από το Σύστημα Πληρωτέων Λογαριασμών και να φροντί¬ 
ζει ανάλογα την προετοιμασία Ανοικτών Παραγγελιών. 

19.8 Διαδικασία Ανοικτής Παραγγελίας / Σύμβασης 

Η διαδικασία Παραγγελίας, η οποία περιγράφεται πα¬ 
ραπάνω, πρέπει να ακολουθείται και στην περίπτωση της 
προετοιμασίας Ανοικτής Παραγγελίας, αλλά με τις εξής 
διαφορές: 

α. Η ποσότητα που δηλώνεται στην Ανοικτή Παραγγελία 
είναι μόνο ενδεικτική, χωρίς να αποτελεί δέσμευση αγο¬ 
ράς οποιοσδήποτε ποσότητας, ή αγοράς μιας ελάχιστης 
ποσότητας. Τούτο πρέπει καθαρά να αναφέρεται στην 
Ανοικτή Παραγγελία και να επεξηγείται στον Προμηθευτή. 

β. Ζητείται από τον Προμηθευτή να αποθηκεύσει επαρ¬ 
κή αριθμό εμπορευμάτων ετοίμων προς παράδοση, έτσι 
ώστε οι παραδόσεις αυτών να γίνονται εκ των αποθεμά¬ 
των του. 

γ. Η περίοδος που καλύπτεται από την Ανοικτή Παραγ¬ 
γελία είναι συνήθως ένας χρόνος ή και λιγότερο. 

δ. Οι τιμές για εμπόρευμα «εκ του εργοστασίου ή της 
αποθήκης», ή για παράδοση σε χώρο της Εταιρείας, είναι 
συνήθως σταθερές κατά τη χρονική περίοδο της Ανοι¬ 
κτής Παραγγελίας. Οι οποιεσδήποτε συμφωνίες για ανα¬ 
θεώρηση τιμών, πρέπει να διευκρινίζονται και να γίνονται 
εγγράφως. 

ε. Χρησιμοποιείται ιδιαίτερη σειρά αρίθμησης των Ανοι¬ 
κτών Παραγγελιών Αγοράς και ιδιαίτερα αρχεία. 

στ. Ένα αντίγραφο (φωτοτυπία) όλωντων Ανοικτών Πα¬ 
ραγγελιών, πρέπει να αποστέλλεται σε όλους όσους κά¬ 
νουν χρήση αυτών μόλις εκδοθούν. 

Σε κάθε Ανοικτή Παραγγελία πρέπει να επισυνάπτεται 
ένας κατάλογος διανομής / κοινοποίησης σε όλα τα πρό¬ 
σωπα που τις χρησιμοποιούν. 

19.9 Προμήθειες Έναντι Ανοικτών Παραγγελιών / Συμ¬ 
βάσεων 

α. Η αγορά υλικών και υπηρεσιών μέσω Ανοικτής Πα- 
ραγγελίας/Σύμβασης, πραγματοποιείται απευθείας από 
τα πρόσωπα που θα χρησιμοποιήσουν τις προμήθειες και 
είναι εξουσιοδοτημένα να προβούν σε αγορές. Πρέπει να 
αναφέρεται ο αριθμός της Ανοικτής Παραγγελίας κάθε 
φορά που χρησιμοποιούνται τα πιο πάνω δελτία, από 
τους έχοντες το δικαίωμα χρήσης και να δηλώνεται στο τι¬ 
μολόγιο του Προμηθευτή. 

β. Η Διεύθυνση Προμηθειών πρέπει να κρατάει πάντοτε 
ένα Κατάλογο στον οποίο θα απαριθμούνται όλες οι τρέ¬ 


χουσες Ανοικτές Παραγγελίες. Ο Κατάλογος θα είναι κα¬ 
τάλληλα διορθωμένος μετά πιο πρόσφατα στοιχεία, κάθε 
φορά που διανέμεται στα Τμήματα των ενδιαφερομένων 
για να μπορούν να ενημερώνονται πλήρως για τη διαθε¬ 
σιμότητα υλικών από Ανοικτές Παραγγελίες. 

γ. Η Διεύθυνση Προμηθειών, ή οι Ενδιαφερόμενες Υπη¬ 
ρεσίες και Τμήματα, πρέπει να εξετάζουν κάθε Ανοικτή 
Παραγγελία προς ανανέωσή της, πριν από την ημερομη¬ 
νία λήξη της, (45 ημέρες περίπου). Η διαδικασία για την 
έρευνα της αγοράς και την πρόσκληση υποβολής προ¬ 
σφορών, πρέπει να ακολουθείται όταν πρόκειται να γίνει 
ανανέωση μιας Ανοικτής Παραγγελίας. Είναι απαραίτητο 
να δοθεί αρκετός χρόνος κατά την διάρκεια της διαδικα¬ 
σίας ανανέωσης για να βρεθούν καινούργιοι Προμηθευ¬ 
τές και ανάδοχοι, και για να γίνουν σωστοί υπολογισμοί 
των αναγκών της Εταιρείας. Στη σύγκριση των προσφο¬ 
ρών για Ανοικτές Παραγγελίες πρέπει να αναφέρονται τό¬ 
σο οι αλλαγές στις τιμές, όσο και ο χρόνος και τα στοιχεία 
της αρχικής Ανοικτής Παραγγελίας. 

19.10 ΣΥΜΒΑΣΕΙΣ 

α. Τυποποιημένη Σύμβαση 

Τυποποιημένη Σύμβαση είναι ένατυποποιημένο κείμενο 
ελεγμένο από την Διεύθυνση Νομικών Υπηρεσιών, που 
χρησιμοποιείται για την εκτέλεση συνήθων και απλών προ¬ 
μηθειών. Η Διεύθυνση Προμηθειών, εφόσον δεν επέρχο¬ 
νται μεταβολές στο κείμενο και στους γενικούς όρους της 
Τυποποιημένης Σύμβασης, μπορεί να προχωρεί στη σύ¬ 
νταξη και στην υπογραφή σύμφωνα με τις διαδικασίες δι¬ 
καιοδοσιών χωρίς άλλο έλεγχο από τις ενδιαφερόμενες ή 
Διεύθυνση Νομικών Υπηρεσιών της Εταιρείας. 

β. Μη Τυποποιημένη Σύμβαση 

Στις περιπτώσεις που η Τυποποιημένη Σύμβαση δεν 
εξυπηρετεί γιατί χρειάζονται μεταβολές στους γενικούς 
όρους ή σε ειδικές περιπτώσεις, συντάσσεται νέο κείμενο 
σύμβασης από την Διεύθυνση Προμηθειών, σε συνεργα¬ 
σία με την Ενδιαφερόμενη Υπηρεσία. Η σύνταξη της πε¬ 
ριγραφής των εργασιών, τωντεχνικών προδιαγραφών και 
ειδικών συμβάσεων γίνεται από τις Ενδιαφερόμενες Υπη¬ 
ρεσίες και Διευθύνσεις και συνοδεύει την Αίτηση Αγοράς 
για τυποποιημένη και μη Σύμβαση και αποτελεί αναπό¬ 
σπαστο μέρος αυτής. 

Το κείμενο και οι όροι της Σύμβασης πρέπει να ελέγχο¬ 
νται και να σχολιάζονται από τις διάφορες υπηρεσίες που 
σχετίζονται με το αντικείμενο της σύμβασης και ακολου¬ 
θεί ο νομικός έλεγχος από τη Διεύθυνση Νομικών Υπηρε¬ 
σιών. Η οριστικοποίηση του τελικού κειμένου γίνεται από 
το αρμόδιο εξουσιοδοτημένο όργανο. Η υπογραφή της 
Σύμβασης γίνεται μετά τον τελικό έλεγχο και σύμφωνα με 
τις διαδικασίες του παρόντος Κανονισμού, ανάλογα με το 
ύψος της δαπάνης. 

γ. Διανομή Αντιγράφων Σύμβασης 

Τα αντίγραφα της Σύμβασης διανέμονται ως εξής: 

• ένα (1) Αντίγραφο στο Φάκελο Διεύθυνσης Προμη¬ 
θειών, 

• ένα (1) Πρωτότυπο στον Προμηθευτή, 

• ένα (1) Αντίγραφο στη Νομική Υπηρεσία και ένα στο 
Κεντρικό Αρχείο, 

• ένα (1) Αντίγραφο στο ενδιαφερόμενο Τμήμα/Διεύ¬ 
θυνση/Υπηρεσία, 

• ένα (1) Πρωτότυπο στην Αρμόδια Οικονομική Υπηρε¬ 
σία και 

• ένα (1) Πρωτότυπο στην Εφορία (εφόσον αφορά Ελ¬ 
ληνική Εταιρεία και το απαιτεί σχετική Νομοθεσία). 

δ. Τροποποίηση Σύμβασης 

Τροποποίηση της Σύμβασης γίνεται με αίτηση της Εν- 
διαφερόμενης Υπηρεσίας. Η τροποποίηση μπορεί να πε- 

ριλαμβάνει: επέκταση Σύμβασης, παράταση διάρκειας, 
αυξομείωση ποσότητας, αλλαγή χρόνου παράδοσης, 
αναπροσαρμογή τιμήματος προβλεπόμενου από την 
Σύμβαση, απρόβλεπτες εργασίες υπηρεσίας για την 
οποία έχει γίνει ήδη διαγωνισμός κ.α. Για την έγκριση Αί¬ 
τησης και υπογραφή Τροποποίησης θα λαμβάνεται υπό¬ 
ψη, το ύψος της συνολικής δαπάνης και θα τηρούνται 
όλες οι λοιπές διαδικασίες όπως για την Σύμβαση. 

19.11 Ποινική Ρήτρα 

Η ποινική ρήτρα και ο καθορισμός του ύψους για καθυ¬ 
στέρηση εκτέλεσης κρίσιμων εργολαβιών, υπηρεσιών ή 
παράδοσης υλικών, τίθεται σαν όρος Σύμβασης με την 
συνεργασία Διεύθυνσης Προμηθειών-Ενδιαφερομένων 
Υπηρεσιών. 

19.12 Απαλλαγή από Εγγύηση 

Κατά κανόνα οι όροι της Σύμβασης προβλέπουν εγγύη¬ 
ση καλής εκτέλεσης υπηρεσίας. Στην περίπτωση που για 
ειδικούς λόγους (π.χ. επείγουσα εργασία) δεν είναι δυνα¬ 
τό να δοθεί εγγύηση από τον Προμηθευτή, η αρμόδια Δι¬ 
εύθυνση εισηγείται με την υπογραφή του οργάνου της τε¬ 
λικής έγκρισης της Αίτησης Αγοράς και την σύμφωνη 
γνώμη του οργάνου που κατακυρώνει τον διαγωνισμό, την 
απαλλαγή του Προμηθευτή από τον όρο της εγγύησης. 

19.13 Καταγγελία Σύμβασης 

Γίνεται σύμφωνα με τους όρους της Σύμβασης και 
ύστερα από εισήγηση της αρμόδιας Διεύθυνσης επαρ- 
κώς αιτιολογημένη. Ζητείται η γνώμη της Διεύθυνσης Νο¬ 
μικών Υπηρεσιών και υπογράφεται από τον Νομικό Εκ¬ 
πρόσωπο της Εταιρίας ή το νομίμως εξουσιοδοτηθέντα. 

ΑΡΘΡΟ 20 

ΥΠΟΓΡΑΦΗ ΠΑΡΑΓΓΕΛΙΑΣ ή ΣΥΜΒΑΣΗΣ 

20.1 Η εντολή προμήθειας υλικών ή υπηρεσιών στον 
προμηθευτή που έχει επιλεγεί γίνεται με έγγραφη Πα¬ 
ραγγελία ή ΤΕΕΕΧ ή ΡΑΧ ή με υπογραφή Σύμβασης όπως 
περιγράφεται ανωτέρω. 

20.2 Γιατο ενιαίο των υπογραφών στις περιπτώσεις της 
μιας Παραγγελιών ή Συμβάσεων στον ίδιο Διαγωνισμό, 
όλες υπογράφονται από τους ίδιους αρμοδίους, όπως 
αυτοί καθορίζονται στον Πίνακα 4 (Παράρτημα Ε). 

20.3 Δεν απαιτείται σύμβαση για προμήθειες εντός των 
κλιμακίων 1 & 2, εκτός αν άλλοι λόγοι το απαιτούν. Σε ότι 
αφορά την Λογιστική Χρέωση γι' αυτή την παραγγελία, 
χρησιμοποιείται ο αριθμός της Αίτησης Αγοράς. 

ΑΡΘΡΟ 21 

ΠΟΙΟΤΙΚΗ ΚΑΙ ΠΟΣΟΤΙΚΗ ΠΑΡΑΛΑΒΗ ΥΛΙΚΩΝ ΚΑΙ 
ΥΠΗΡΕΣΙΩΝ 

Ποιοτική Παραλαβή 

21.1 Κατά την ποιοτική παραλαβή του υλικού πρέπει να 
διαπιστώνεται ότι το παραλαμβανόμενο υλικό πληροί τις 
προδιαγραφόμενες στη Σύμβαση ή στην Παραγγελία τε¬ 
χνικές απαιτήσεις και γενικά ότι είναι κατασκευασμένο 
σύμφωνα με τους κανόνες του ειδικού Κλάδου. Ο σχετι¬ 
κός έλεγχος μπορεί να είναι δειγματοληπτικός ή και 
100%. Μπορεί να είναι οπτικός ή να περιλαμβάνει μετρή¬ 
σεις, αναλύσεις και άλλους εργαστηριακούς ελέγχους 
που καθορίζονται από τις τεχνικές προδιαγραφές, οι 
οποίες μπορεί να καθορίζουν και το «αποδεκτό ποσοστό 
απόρριψης». Οι δαπάνες ποιοτικών ελέγχων, οι χώροι φύ¬ 
λαξης τυχόν δειγμάτων κλπ συναφή θέματα θα ρυθμίζο¬ 
νται από σχετικές διαδικασίες. 

21.2 Στην περίπτωση που ο προμηθευτής έχει την ευθύ¬ 
νη της μεταφοράςτου υλικού μέχριτις αποθήκες της Εται¬ 
ρείας, τότε κατά την άφιξη του υλικού στο σημείο προορι¬ 
σμού θα γίνεται έλεγχος για τυχόν βλάβη ή άλλη φθορά 
κατά τη μεταφορά του. Ο ποιοτικός έλεγχος είναι υποχρε¬ 


ωτικός, εκτός αν προβλέπεται στη Διακήρυξη και καθορί¬ 
ζεται στη Σύμβαση ή την Παραγγελία να αντικατασταθεί 
από πιστοποιητικά δοκιμών ή και να μη γίνει καθόλου. 

21.3 Η καταρχήν αποδοχή του υλικού από τον εκπρό¬ 
σωπο της Εταιρείας, έστω και μετά από έλεγχο, δεν απαλ¬ 
λάσσει τον Προμηθευτή απάτην υποχρέωση παράδοσης 
του υλικού σύμφωνα με τους όρους της Παραγγελίας/ 
Σύμβασης. Τα Αρμόδια Τμήματα είναι υπεύθυνα για την 
ποιοτική παραλαβή και για την παρακολούθηση της δια¬ 
δικασίας του ελέγχου ώστε να διαπιστωθεί αν το παρα¬ 
λαμβανόμενο υλικό ανταποκρίνεται στις τεχνικές προδια¬ 
γραφές που περιλαμβάνει η αντίστοιχη παραγγελία. Γ ια 
το σκοπό αυτό συνεργάζονται μετηνλ/νση Προμηθειών 
και ενδεχόμενα άλλα τμήματα. 

Ποσοτική Παραλαβή 

21.4 Η ποσοτική παραλαβή των υλικών και του εξοπλι¬ 
σμού γίνεται κατά την εισαγωγή τους στις αποθήκες της 
Εταιρείας. Τα Αρμόδια Τμήματα, εκδίδουν δελτίο εισαγω¬ 
γής με το οποίο πιστοποιείται η ποσοτική παραλαβή και 
ενημερώνουν τη Διεύθυνση Προμηθειών και το Λογιστή¬ 
ριο για διαφορές μεταξύ τιμής, τιμολογίου και Παραγγε¬ 
λίας πριν εξοφληθεί το τιμολόγιο. Με ειδικές διαδικασίες 
θα ρυθμίζεται η ποσοτική παραλαβή υλικών χύμα κλπ. 
Που δεν εισάγονται στους χώρους αποθηκών. 

21.5 Τα Αρμόδια Τ μήματα ειδοποιούν το Ενδιαφερόμε¬ 
νο Τμήμα για την άφιξη των υλικών. Η ποιοτική και ποσο¬ 
τική παραλαβή θα ολοκληρώνεται - εφόσον δεν υπάρχουν 
προβλήματα σχετικά με διαχειριστικά έγγραφα, ειδικές 
δοκιμές ή χρονοβόρες επιθεωρήσεις κ.α. εντός μηνάς 
από την άφιξη του υλικού, ώστε να διευκολύνεται η ενδε¬ 
χόμενη διαδικασία διεκδίκησης αποζημίωσης. 

21.6 Γ ια διευκόλυνση και επισημοποίηση τυχόν διαφο¬ 
ράς μεταξύ Παραγγελίας- Παραλαβής, συντάσσεται 
φύλλο αποσυσκευασίας από το Αρμόδιο Τμήμα. 

ΑΡΘΡΟ 22 

ΔΙΚΑΙΩΜΑΤΑ ΔΙΟΙΚΗΣΗΣ 

22.1 Ο Διευθύνων Σύμβουλος για προμήθειες όλης της 
Εταιρείας μέχρι και του 4ου κλιμακίου μπορεί να παρέμ- 
βει σε οποιαδήποτε φάση της διαδικασίας προμήθειας 
και να αποφασίσει την επανάληψη της διαδικασίας ή την 
ακύρωση της προμήθειας. Ομοίως για το 5ο κλιμάκιο, ο 
Διευθύνων Σύμβουλος κατόπιν Απόφασης του Διοικητι¬ 
κού Συμβουλίου. 

22.2 Όλες οι δαπάνες της Διεύθυνσης Δημοσίων Σχέ¬ 
σεων θα εγκρίνονται από τον Διευθύνοντα Σύμβουλο ο 
οποίος δύναται να κατανέμει ποσά για τη διαχείριση τους 
σε υπηρεσιακές μονάδες της Εταιρείας. 

22.3 Το Διοικητικό Συμβούλιο της Εταιρείας έχει το δι¬ 
καίωμα να κατακυρώσει ή όχι ένα διαγωνισμό ή να τον 
ακυρώσει ή να αποφασίσει άλλη διαδικασία από την κα¬ 
θοριζόμενη στον παρόντα Κανονισμό. 

22.4 Το Διοικητικό Συμβούλιο έχει δικαίωμα να εκδώσει 
Απόφαση Τροποποίησης Άρθρων του παρόντος Κανονι¬ 
σμού για ορισμένο χρόνο και σκοπό εφόσον έτσι εξυπηρε¬ 
τούνται καλύτερατα γενικότερα συμφέροντα της Εταιρείας. 

ΑΡΘΡΟ 23 

ΕΝΑΡΞΗ ΙΣΧΥΟΣ ΚΑΝΟΝΙΣΜΟΥ 

Ο παρών Κανονισμός τίθεται σε ισχύ από την ημερομη¬ 
νία που θα ορίζεται με σχετική απόφαση του Δ.Σ. 

ΜΕΡΟΣ Γ 
ΠΑΡΑΡΤΗΜΑΤΑ 
ΠΑΡΑΡΤΗΜΑ Α' 

ΑΝΟΙΚΤΗ ΔΙΑΔΙΚΑΣΙΑ 

1. Επωνυμία, διεύθυνση, τηλεγραφική διεύθυνση, αριθ¬ 
μοί τηλεφώνου, τηλετύπου και ΐεχτης ΔΕΠΑ 




7930 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Είδος της σύμβασης (προμήθειες ή υπηρεσίες) και 
περιγραφή αυτών. 

3. Τόπος παράδοσης, εκτέλεσης ή παροχής της υπηρε¬ 
σίας 

4. Για τις συμβάσεις προμηθειών: 

• Είδος και ποσότητα των προς παράδοση υλικών 

• Πληροφορίες σχετικά με τη δυνατότητα των προμη¬ 
θευτών να υποβάλουν προσφορά για μέρος ή/και το σύ¬ 
νολο των αιτουμένων ειδών. 

5. Γιατις συμβάσεις υπηρεσιών: 

• Είδος και ποσότητα των προς παράδοση υπηρεσιών 

• Διευκρίνιση κατά πόσον τα νομικά πρόσωπα θα πρέ¬ 
πει να δηλώσουν τα ονόματα και τα επαγγελματικά προ¬ 
σόντα των στελεχών που θα είναι υπεύθυνα για την εκτέ¬ 
λεση των υπηρεσιών 

• Διευκρίνιση κατά πόσον οι παρέχοντες υπηρεσίες 
μπορούν να υποβάλουν προσφορά για μέρος των ζητου¬ 
μένων υπηρεσιών. 

6. Επιτρεπόμενη υποβολή εναλλακτικής (-ών) προσφο¬ 
ράς (-ών) 

7. Προθεσμία παράδοσης ή εκτέλεσης ή διάρκεια της 
σύμβασης υπηρεσιών και, ει δυνατόν, προθεσμία έναρξης. 

8. Διεύθυνση στην οποίαν μπορούν να ζητηθούν η συγ¬ 
γραφή υποχρεώσεων και τα συμπληρωματικά έγγραφα. 
Κατά περίπτωση, αναφοράτου ύψους καιτουτρόπου κα¬ 
ταβολής του ποσού που απαιτείται ως αντίτιμο των προα- 
ναφερομένων εγγράφων. 

9. Ημερομηνία λήξης της προθεσμίας για την παραλα¬ 
βή των προσφορών. Διεύθυνση στην οποίαν πρέπει να 
διαβιβασθούν. Γλώσσα ή γλώσσες στις οποίες πρέπει να 
συνταχθούν. 

10. Κατά περίπτωση, πρόσωπα που επιτρέπεται να πα- 
ραστούν στην αποσφράγιση των προσφορών. Ημερομη¬ 
νία, ώρα και τόπος της αποσφράγισης. 

11. Κατά περίπτωση, απαιτούμενες εγγυήσεις και λοι¬ 
πές ασφάλειες. 

12. Βασικοί όροι χρηματοδότησης και πληρωμής ή/και 
αναφορά των σχετικών κανονιστικών διατάξεων. 

13. Κατά περίπτωση, νομικός τύπος τον οποίον θα πρέ¬ 
πει να περιβληθεί μία κοινοπραξία προμηθευτών ή παρε- 
χόντων υπηρεσίες, εφόσοντης ανατεθεί η σύμβαση. 

14. Ελάχιστοι όροι οικονομικού ή τεχνικού χαρακτήρα 
που πρέπει να πληροί ο προμηθευτής ή ο παρέχων τις 
υπηρεσίες στον οποίον ανατίθεται η σύμβαση. 

15. Χρονικό διάστημα κατά το οποίον ο προσφέρων δε¬ 
σμεύεται από την προσφορά του. 

16. Κριτήρια για την ανάθεση της σύμβασης. Τα κριτήρια, 
εκτός από εκείνο της χαμηλότερης προσφοράς, αναφέρο- 
νται, εφόσον δεν περιέχονται στη συγγραφή υποχρεώσεων. 

17. Λοιπά πληροφοριακά στοιχεία. 

ΠΑΡΑΡΤΗΜΑ Β' 

ΚΛΕΙΣΤΗ ΔΙΑΔΙΚΑΣΙΑ 

1. Επωνυμία, διεύθυνση, τηλεγραφική διεύθυνση, αριθ¬ 
μοί τηλεφώνου, τηλετύπου και ίαχτης ΔΕΠΑ 

2. Είδος της σύμβασης (προμήθειες ή υπηρεσίες) και 
περιγραφή αυτών. 

3. Τόπος παράδοσης, εκτέλεσης ή παροχής της υπηρε¬ 
σίας 

4. Για τις συμβάσεις προμηθειών: 

• Είδος και ποσότητα των προς παράδοση υλικών 

• Πληροφορίες σχετικά με τη δυνατότητα των προμη¬ 
θευτών να υποβάλουν προσφορά για μέρος ή/και το σύ¬ 
νολο των αιτουμένων ειδών. 

5. Γ ιατις συμβάσεις υπηρεσιών: 

• Είδος και ποσότητα των προς παράδοση υπηρεσιών 


• Διευκρίνιση κατά πόσον τα νομικά πρόσωπα θα πρέ¬ 
πει να δηλώσουν τα ονόματα και τα επαγγελματικά προ¬ 
σόντα των στελεχών που θα είναι υπεύθυνα για την εκτέ¬ 
λεση των υπηρεσιών 

• Διευκρίνιση κατά πόσον οι παρέχοντες υπηρεσίες 
μπορούν να υποβάλουν προσφορά για μέρος των ζητου¬ 
μένων υπηρεσιών. 

6. Επιτρεπόμενη υποβολή εναλλακτικής (-ών) προσφο¬ 
ράς (-ών) 

7. Προθεσμία παράδοσης ή εκτέλεσης ή διάρκεια της 
σύμβασης υπηρεσιών και, ει δυνατόν, προθεσμία έναρξης. 

8. Διεύθυνση στην οποίαν μπορούν να ζητηθούν η συγ¬ 
γραφή υποχρεώσεων και τα συμπληρωματικά έγγραφα. 
Κατά περίπτωση, αναφοράτου ύψους καιτουτρόπου κα¬ 
ταβολής του ποσού που απαιτείται ως αντίτιμο των προα- 
ναφερομένων εγγράφων. 

9. Ημερομηνία λήξης της προθεσμίας για την παραλα¬ 
βή των προσφορών. Διεύθυνση στην οποίαν πρέπει να 
διαβιβασθούν. Γλώσσα ή γλώσσες στις οποίες πρέπει να 
συνταχθούν. 

10. Κατά περίπτωση, πρόσωπα που επιτρέπεται να πα¬ 
ρασιτούν στην αποσφράγιση των προσφορών. Ημερομη¬ 
νία, ώρα και τόπος της αποσφράγισης. 

11. Κατά περίπτωση, απαιτούμενες εγγυήσεις και λοι¬ 
πές ασφάλειες. 

12. Βασικοί όροι χρηματοδότησης και πληρωμής ή/και 
αναφορά των σχετικών κανονιστικών διατάξεων. 

13. Κατά περίπτωση, νομικός τύπος τον οποίον θα πρέ¬ 
πει να περιβληθεί μία κοινοπραξία προμηθευτών ή παρε- 
χόντων υπηρεσίες, εφόσοντης ανατεθεί η σύμβαση. 

14. Ελάχιστοι όροι οικονομικού ή τεχνικού χαρακτήρα 
που πρέπει να πληροί ο προμηθευτής ή ο παρέχων τις 
υπηρεσίες στον οποίον ανατίθεται η σύμβαση. 

15. Χρονικό διάστημα κατά το οποίον ο προσφέρων δε¬ 
σμεύεται από την προσφορά του. 

16. Κριτήρια για την ανάθεση της σύμβασης. Τα κριτήρια, 
εκτός από εκείνο της χαμηλότερης προσφοράς, αναφέρο- 
νται, εφόσον δεν περιέχονται στη συγγραφή υποχρεώσεων. 

17. Λοιπά πληροφοριακά στοιχεία. 

ΠΑΡΑΡΤΗΜΑ Γ1 

ΔΙΑΔΙΚΑΣΙΑ ΜΕ ΔΙΑΠΡΑΓΜΑΤΕΥΣΗ 

Διαπραγματεύσεις με διαγωνιζόμενους προμηθευτές 
γίνονται από το όργανο κατακύρωσης ή από εξουσιοδο¬ 
τημένο από αυτό όργανο ή από την υπηρεσία που διενερ¬ 
γεί το διαγωνισμό, μόνο στις ακόλουθες περιπτώσεις και 
σύμφωνα με εσωτερικές ρυθμίσεις της ΔΕΠΑ. 

1. Με το μειοδότη ή με τους μειοδότες σε περίπτωση 
ισοτιμίας ή ισοδυναμίας της προσφοράς τους. Σε περί¬ 
πτωση ισοτιμίας ή ισοδυναμίας προσφορών, η ανάθεση 
γίνεται είτε με κατανομή της προμήθειας μεταξύ των ισό¬ 
τιμων ή ισοδύναμων προμηθευτών είτε μετά από κλήρω¬ 
ση, η οποία διενεργείται από την Επιτροπή Αξιολόγησης 
Προσφορών με την παρουσία των ενδιαφερομένων προ¬ 
μηθευτών εφόσον το επιθυμούν. 

2. Με τους άλλους διαγωνιζόμενους, κατά τη σειρά μει¬ 
οδοσίας, μόνο αν ο μειοδότης ανακαλέσει την προσφορά 
του ή αρνηθεί την εκπλήρωση των υποχρεώσεών του. 

3. Με τους διαγωνιζόμενους αν τούτο επιβάλλεται από 
ειδικούς και τεκμηριωμένους λόγους, όπως ενδεικτικά 
και πάντως όχι περιοριστικά, είναι: 

α. Εξυπηρέτηση των γενικότερων συμφερόντων της 

β. Η ύπαρξη συνθηκών στην αγορά, που τείνουν να οδη¬ 
γήσουν σε μονοπωλιακή διάρθρωσή της 

4. Μετά την κατακύρωση διαγωνισμού και εφόσον για 
οποιοδήποτε λόγο δεν υπογράφει ή εφόσον καταγγελθεί ή 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


7931 


λυθείη σύμβαση με τον επιλεγέντα προμηθευτή, τότε μπο¬ 
ρεί να γίνονται διαπραγματεύσεις, με εντολή του οργάνου 
κατακύρωσης, με άλλους διαγωνιζόμενους, κατά σειρά 
μειοδοσίας και εφόσον ισχύουν ή δέχονται να ισχύουν οι 
προσφορές τους. Οι διαπραγματεύσεις αυτές μπορούν να 
διεξαχθούν εφόσον συνεχίζουν να υφίστανται οι συνθήκες 
που εξυπηρετεί ο διαγωνισμός και το επιβάλλει το συμφέ- 
ροντης ΔΕΠΑ και πάντως όχι πέραν ενός ευλόγου διαστή¬ 
ματος από την ημέρα που έπρεπε να υπογράφει η σύμβα¬ 
ση ή από την ημέρα της καταγγελίας ή λύσης αυτής. 

ΠΑΡΑΡΤΗΜΑ Γ2 

ΔΙΑΔΙΚΑΣΙΑ ΜΕ ΔΙΑΠΡΑΓΜΑΤΕΥΣΕΙΣ 
ΧΩΡΙΣ ΔΗΜΟΣΙΕΥΣΗ ΠΡΟΚΗΡΥΞΗΣ 

Η διαδικασία σύναψης συμβάσεων προμηθειών με δια¬ 
πραγματεύσεις, με ένα ή περισσότερους προμηθευτές, 
χωρίς δημοσίευση προκήρυξης αποτελεί εξαιρετική δια¬ 
δικασία και δύναται να εφαρμοστεί στις ακόλουθες περι¬ 
πτώσεις: 

α. Αν και έγινε διαγωνισμός, δεν υποβλήθηκε καμία προ¬ 
σφορά ή όλες οι προσφορές που υποβλήθηκαν, κρίθηκαν 
τεχνικά «μη αποδεκτές«ή ασύμφορες. Βασική προϋπόθε¬ 
ση είναι ότι οι βασικοί όροι της διακήρυξης δεν μεταβάλ¬ 
λονται ουσιωδώς. 

β. Για υλικά και παροχές υπηρεσιών σχετικών με αυτά 
που κατασκευάζονται ή διατίθενται κατά αποκλειστικότη¬ 
τα ή έχουν ιδιάζουσα καταλληλότητα ή που για λόγους τε¬ 
χνικούς ή καλλιτεχνικούς κατασκευάζονται ή διατίθενται 
μόνο από ορισμένο προμηθευτή, και λόγους ομοιομορ¬ 
φίας με ήδη υπάρχοντα υλικά. 

γ. Γ ια υλικά που κατασκευάζονται ή προορίζονται απο¬ 
κλειστικά για σκοπούς ερευνών, πειραμάτων, πρότυπης 
εφαρμογής ή για δοκιμαστική χρήση. 

δ. Για υλικά για τα οποία η αλλαγή της πηγής προμήθει¬ 


ας θα υποχρέωνε τη ΔΕΠΑ να προμηθευτεί υλικά με δια¬ 
φορετικά χαρακτηριστικά, που θα ήταν μη συμβατά μετά 
υπάρχοντα ή θα προκαλούσαν δυσανάλογες τεχνικές δυ¬ 
σχέρειες στη λειτουργία και συντήρηση των εγκαταστά- 
σεών της. 

ε. Γ ια υλικά που έχουν χρηματιστηριακή τιμή ή που η νο¬ 
μοθεσία αποκλείει τη διενέργεια διαγωνισμού ή που η 
προμήθεια τους χαρακτηρίζεται απόρρητη ή σχετίζεται 
με ουσιώδη συμφέροντα ασφαλείας του Κράτους. 

στ. Σε περιπτώσεις επείγουσας ανάγκης οφειλόμενης 
σε απρόβλεπτες καταστάσεις ή σε περιπτώσεις έκτακτης 
κατεπείγουσας ανάγκης, κατά τις οποίες η έλλειψη υλι¬ 
κών, εφοδίων ή εξοπλισμών είναι δυνατόν να προκαλέσει 
ατυχήματα ή καταστροφές ή σημαντικές ζημίες ή ασύμ¬ 
φορη ακινητοποίηση των εγκαταστάσεων της ΔΕΠΑ και 
δεν υφίστανται χρονικά περιθώρια για την διενέργεια 
ανοικτού ή κλειστού διαγωνισμού. 

ΠΑΡΑΡΤΗΜΑ Δ' 

ΑΝΑΚΟΙΝΩΣΗ ΓΙΑ ΤΗΝ ΚΑΤΑΡΤΙΣΗ ΠΙΝΑΚΩΝ 
ΠΡΟΜΗΘΕΥΤΩΝ 

1. Επωνυμία, διεύθυνση, τηλεγραφική διεύθυνση, αριθ¬ 
μοί τηλεφώνου, τηλετύπου και ίαχ της ΔΕΠΑ 

2. Σκοπός της κατάρτισης των πινάκων προμηθευτών 
(περιγραφή των προϊόντων ή των υπηρεσιών που θα απο¬ 
τελόσουν αντικείμενο προμηθειών μέσω του πίνακα). 

3. Οροι που θα πρέπει να πληρούν οι προμηθευτές για 
την ένταξή τους στον πίνακα προμηθευτών και μέθοδοι 
σύμφωνα με τις οποίες θα ελεγχθεί η τήρηση των προϋ¬ 
ποθέσεων αυτών. 

4. Χρονικό διάστημα για το οποίο ισχύουν οι πίνακες 
προμηθευτών και διατυπώσεις για την ανανέωσή τους. 

5. Ενδεχομένως άλλα στοιχεία. 


ΠΑΡΑΡΤΗΜΑ Ε' 

ΠΙΝΑΚΕΣ 
ΠΙΝΑΚΑΣ 1 

ΕΓΚΡΙΣΗ ΣΚΟΠΙΜΟΤΗΤΑΣ ΚΑΙ ΔΙΑΔΙΚΑΣΙΑΣ 


ΚΛΙΜΑΚΙΑ 

ΔΑΠΑΝΩΝ 

ΠΟΣΑ ΣΕ ΕΥΡΩ 

ΤΡΟΠΟΣ ΔΙΕΝΕΡΓΕΙΑΣ ΠΡΟΜΗΘΕΙΩΝ 

ΕΓΚΡΙΣΗ 

ΑΙΤΗΣΗΣ ΑΓΟΡΑΣ 

1 

0-500 

Ανευ διαγωνισμού 

Αρμόδιος Δ/ντής 

2 

501-20.000 

Πρόχειρος διαγωνισμός 

Αρμόδιος Διευθυντής και Διευθυντής 
Προμηθειών 

3 

20.001-200.000 

Ανοιχτός Διαγωνισμός με Κλειστή Διαδικασία 
μετά από απόφαση του Αρμοδίου Οργάνου 

Αρμόδιος Γ ενικός Διευθυντής και Γ ενικός 
Δ/ντής Διοικητικών Υπηρεσιών 

4 

200.001-400.000 

Ανοιχτός Διαγωνισμός 

Δ/νων Σύμβουλος 

5 

400.001-1.000.000 

Εφαρμογή διαδικασιών ΕΕ 

Διευθύνων Σύμβουλος 

6 

1.000.000 και άνω 

Εφαρμογή διαδικασιών ΕΕ 

ΠΙΝΑΚΑΣ 2α 

ΑΠΟΣΦΡΑΓΙΣΗ ΠΡΟΣΦΟΡΩΝ 

Διοικητικό Συμβούλιο 

ΚΛΙΜΑΚΙΑ 

ΔΑΠΑΝΩΝ 

ΠΟΣΑ ΣΕ ΕΥΡΩ 

ΤΡΟΠΟΣ ΔΙΕΝΕΡΓΕΙΑΣ ΠΡΟΜΗΘΕΙΩΝ 

ΕΓΚΡΙΣΗ 

ΑΙΤΗΣΗΣ ΑΓΟΡΑΣ 

1 

0-500 

Ανευ διαγωνισμού 

Ανευ επιτροπής 

2 

501-20.000 

Πρόχειρος διαγωνισμός 

Επιτροπή οριζόμενη από τον Γ ενικό Δ/ντή 
Κλάδου Διοικητικών Υπηρεσιών 

3 

20.001-200.000 

Ανοιχτός Διαγωνισμός με Κλειστή Διαδικασία 
μετά από απόφαση του Αρμοδίου Οργάνου 

Επιτροπή οριζόμενη από τον Γ ενικό Δ/ντή 
Κλάδου Διοικητικών Υπηρεσιών 

4 

200.001-400.000 

Ανοιχτός Διαγωνισμός 

Επιτροπή οριζόμενη απότονΔιευθύνοντα 
Σύμβουλο 

5 

400.001-1.000.000 

Εφαρμογή διαδικασιών ΕΕ 

Επιτροπή οριζόμενη απότονΔιευθύνοντα 
Σύμβουλο 

6 

1.000.000 και άνω 

Εφαρμογή διαδικασιών ΕΕ 

Επιτροπή οριζόμενη απότονΔιευθύνοντα 
Σύμβουλο 

ΠΙΝΑΚΑΣ 2β 




ΑΞΙΟΛΟΓΗΣΗ ΠΡΟΣΦΟΡΩΝ 


ΚΛΙΜΑΚΙΑ 

ΠΟΣΑ ΣΕ ΕΥΡΩ 

ΤΡΟΠΟΣ ΔΙΕΝΕΡΓΕΙΑΣ ΠΡΟΜΗΘΕΙΩΝ 

ΕΓΚΡΙΣΗ 

ΔΑΠΑΝΩΝ 



ΑΙΤΗΣΗΣ ΑΓΟΡΑΣ 

1 

0-500 

Ανευ διαγωνισμού 

Ανευ επιτροπής 

2 

501-20.000 

Πρόχειρος διαγωνισμός 

Αρμόδιος Προϊστάμενος Προμηθειών, 
Προϊστάμενος Αιτούσης Δ/νσης ή άλλος 
από την ίδια Δ/νση, Τρίτο Μέλος οριζόμε¬ 
νο απότονΔ/ντή Προμηθειών 

3 

20.001-200.000 

Ανοιχτός Διαγωνισμός με Κλειστή Διαδικασία 

Δ/ντης Προμηθειών, Αρμόδιος Δ/ντης, 



μετά από απόφαση του Αρμοδίου Οργάνου 

Δ/ντής οριζόμενος από τον εγκρίνοντα την 
αίτηση (Εισηγητής Δ/ντης Προμηθειών) 

4 

200.001-400.000 

Ανοιχτός Διαγωνισμός 

Γεν. Δ/ντης Αρμόδιος Προμηθειών, Αρμό¬ 
διος Γεν. Δ/ντης, Γεν. Δ/ντης ή άλλος κα¬ 
τόπιν ειδικής εξουσιοδότησης. 

5 

400.001-1.000.000 

Εφαρμογή διαδικασιών ΕΕ 

Γενικός Δ/ντης Αρμόδιος Προμηθειών, 
Αρμόδιος Γενικός Δ/ντης, Τρίτος Γενικός 
Δ/ντης εφόσον έχει ορισθεί. 

6 

1.000.000 και άνω 

Εφαρμογή διαδικασιών ΕΕ 

Γενικός Δ/ντης Αρμόδιος Προμηθειών, 
Αρμόδιος Γενικός Δ/ντης, Τρίτος Γενικός 
Δ/ντης εφόσον έχει ορισθεί. 



ΠΙΝΑΚΑΣ 3 




ΚΑΤΑΚΥΡΩΣΗ ΔΙΑΓΩΝΙΣΜΟΥ 


ΚΛΙΜΑΚΙΑ ΠΟΣΑ ΣΕ ΕΥΡΩ 

ΤΡΟΠΟΣ ΔΙΕΝΕΡΓΕΙΑΣ ΠΡΟΜΗΘΕΙΩΝ 

ΕΓΚΡΙΣΗ 

ΔΑΠΑΝΩΝ 


ΑΙΤΗΣΗΣ ΑΓΟΡΑΣ 

1 

0-500 

Ανευ διαγωνισμού 

Αρμόδιος Προϊστάμενος Προμηθειών 

2 

501-20.000 

Πρόχειρος διαγωνισμός 

Δ/ντής Προμηθειών 

3 

20.001-200.000 

Ανοιχτός Διαγωνισμός με Κλειστή Διαδικασία υ 
μετά από απόφαση του Αρμοδίου Οργάνου 

Αρμόδιος Γ ενικός Δ/ντης 

4 

200.001-400.000 

Ανοιχτός Διαγωνισμός 

Δ/νων Σύμβουλος 

5 

400.001-1.000.000 

Εφαρμογή διαδικασιών ΕΕ 

Δ/νων Σύμβουλος 

6 

1.000.000 και άνω 

Εφαρμογή διαδικασιών ΕΕ 

Διοικητικό Συμβούλιο 

Σε περιπτώσεις αναθέσεων σύμφωνα με την διαδικασία διαπραγματεύσεων χωρίς δημοσίευση προκήρυξης (Άρθρο 
3 § 4 & Παράρτημα Γ2) η έγκριση κατακύρωσης δίδεται από το όργανο που εγκρίνει προμήθεια κατηγορίας του αμέ¬ 
σως επομένου κλιμακίου, εκτός των κλιμακίων 4 & 5 που η έγκριση δίδεται από το Διοικητικό Συμβούλιο της Εταιρίας. 



ΠΙΝΑΚΑΣ 4 




ΑΝΑΘΕΣΗ ΠΑΡΑΓΓΕΛΙΑΣ-ΥΠΟΓΡΑΦΗ ΣΥΜΒΑΣΗΣ 


ΚΛΙΜΑΚΙΑ ΠΟΣΑ ΣΕ ΕΥΡΩ 

ΤΡΟΠΟΣ ΔΙΕΝΕΡΓΕΙΑΣ ΠΡΟΜΗΘΕΙΩΝ 

ΕΓΚΡΙΣΗ 

ΔΑΠΑΝΩΝ 


ΑΙΤΗΣΗΣ ΑΓΟΡΑΣ 

1 

0-500 

Ανευ διαγωνισμού 

Αρμόδιος Προϊστάμενος Προμηθειών 

2 

501-20.000 

Πρόχειρος διαγωνισμός 

Δ/ντής Προμηθειών 

3 

20.001-200.000 

Ανοιχτός Διαγωνισμός με Κλειστή Διαδικασία 
μετά από απόφαση του Αρμοδίου Οργάνου 

Γ ενικός Δ/ντης Διοικητικών Υπηρεσιών 

4 

201.000-400.000 

Ανοιχτός Διαγωνισμός 

Γ εν. Δ/ντης Διοικητικών Υπηρεσιών 

5 

400.001-1.000.000 

Εφαρμογή διαδικασιών ΕΕ 

Δ/νων Σύμβουλος 

6 

1.000.000 και άνω 

Εφαρμογή διαδικασιών ΕΕ 

Δ/νων Σύμβουλος (εξουσιοδότηση) 


Τις Συμβάσεις υπογράφουν οι κατακυρούντες τον Διαγωνισμό ή ως άλλως ορίζεται κατά περίπτωση. 
Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 25 Απριλίου 2002 

ΟΥΠΟΥΡΓΟΣ 

Α. ΤΣΟΧΑΤΖΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




